عەلی مەحمود: كەی پەرلەمانی كورددستان, بڕیار لەسەر ئەنجامی ریفراندۆم دەدات؟ – WTARIKURD\nسێشەمە 10-10 كۆمسیۆنی باڵای سەربەخۆی هەڵبژاردن و راپرسی هەرێمی كوردستان ئەنجامی كۆتایی ریفراندۆمی 25ی سەپتەمبەری كوردستان بۆ سەربەخۆیی بە واژۆی سەرجەم ئەندامانی لە 5 حیزبە دەسەڵاتدارەكەی هەرێمی كوردستانی بڵاو كردەوە, پاش پشكنینی تانەكان لە دوو هەفتەی رابردووداو پەسەند كردنی لە لایەن ئەنجومەنی دادوەری و دادگای پێداچونەوەو دەستەی دادوەری هەڵبژاردن و راپرسی, ئێستا ئامارەكانی ئەنجامی راپرسی فەرمی و دان پێنراوە لە لایەن 5 پارتە دەسەڵاتدارەكەی كوردستان و سستەمی دادوەرییەوە, ئیتر كاتی ئەوەیە پەرلەمانی كوردستان كۆبونەوەیەكی تایبەت بۆ ئەنجامەكانی ریفراندۆم ساز بكات و بڕیاری لەبارەوە بدات, چونكە ریفراندۆم بۆ ئەوە نەكرا ئەنجامەكەی لەسەر رەفەكان هەڵبگرترێت و تۆز لێی بنیشێت, هەرچەندە هێشتا زووە باس تۆز لێنشتن بكەین, كاری پەرلەمانیش هەر وەك پۆلیسی هات و چۆ نییە نیشانەی ئەنجامدانی بدات, بەڵكە كارە گرنگەكەی ئێستا دەست پێدەكات كە ئەنجامەكە بباتە بواری پراتیكەوەو بڕیاری لەسەر بدات, ویست و داخوازی زۆربەی خەڵكی كوردستان لە رێگای سندوقەكانی راپرسییەوە دەرخراوە كە 92,73%ی هاووڵاتیانی كوردستان بەم ژینگە سیاسییە پڕ تەنگژەشەوە هێشتا پشتیوانی لێكراوە, بە جۆرێك هەرچەندە ئیرادەی سیاسی یەكگرتوو نەبوو بۆ پشتیوانی لە پرۆسەكە و مۆتەی گەندەڵی دەسەڵاتداران و دكتاتۆریەت و هەڕەشەی وڵاتانی هەرێمی و دەستێوەردانی حكومەتی عێراقی لە ناوەوە مەترسی بوون بۆسەر پرۆسسەكە, وەلێ گەورەیی خەونە لە مێژینەكە, زۆرینەی گەلی لە دەور كۆكردەوە, وێڕای ترسی گەورە لە كردنی كوردستان بە غەزەو شیشان لە لایەن وڵاتانی دەوروبەرەوە,بە سەپاندنی ئابلوقەیی بازنەیی و هێرش و پەلاماری سەربازی, كە لە رابردوودا ئەم وڵاتاە زۆرترین شیوەنیان بۆ ئەو دوو شوێنە كردووە, وێڕای هەموو ترس و ئاسەنگییەكان وەلێ خەونە ناسیۆنالستییەكەی لێ دور نەخستنەوە.\nئێستا نە بڕیاربەدەستانی سیاسی كوردستان و نە پەرلەمانە بێڕوحە نیمچە ئیفلیجەكەی توانای هەڵوەشاندنەوەی بڕیاری ریفراندۆمیان نییە, وە بە سەرخستنە ژێر لمیشەوە ناتوانن خۆیان لە مۆتەكەی ئەنجامەكانی بشارنەوە, ئەگەر لە یەكەم چركەكانا 92,73% سەركەوتن بوو بۆیان, ئێستا جێبەجێكردنی بۆتە مۆتەكە بۆ بڕیاردان لە سەر بڕیارە گەورەكە, تەنها لە رێگای ریفراندۆمێكی دیكەوە نەبێت ناتوانن خۆیان لە مۆتەكەی گەورەیی 92,73%ی دەنگدەرانی راپرسییەكە رزگار بكەن, ئەویش بەدی نایات و كەسیش جورئەتی ئەوە ناكات بانگەشەی ریفراندۆم بۆ لە گۆڕنانی ریفراندۆمی سەربەخۆیی كوردستان سەركردایەتی بكات, چۆن دەنگی نەخێر بەم هەموو ئاڵۆزی و هەڕەشەو كێشانەوە, بەو بەرفراوانی دەنگی نەیارییەوە كە لە ناو كۆمەڵگای كوردی و پێكهاتەكان دیكە هەیبوو, هێشتا بە قەزەمی مایەوە, بۆیە دەبێت گفتوگۆكان پەرلەمان بە ئاراستەی بە پراتیككردنی ئەنجامی ریفراندۆم بۆ سەربەخۆیی كوردستان بێت و نەخشە رێگایەك بۆ جێبەجێكردنی دابڕێژن لە زوترین كاتدا خۆیان لەو كۆبونەوە گەورەو چارەنوسسازە نەدزنەوە.\nداوایەك كە وڵاتانی هەرێمی هەیانە لە هەڵوەشاندنەوەی ئەنجامی ریفراندۆم لە دەستی كەسدا نەماوەو بۆتە ئیرادە لە رێگای دەنگدانی 92,73%ی هاووڵاتیان بە سەربەخۆیی كوردستان, كات بەسەر بردنیش بۆ خۆشاردنەوە لەو ژمارە گەورەیە دادی هیچ لایەك نادات, خەڵكی كوردستانیش نابێت دەستكەوتی چونە سەر سندوقەكان نەدورنەوەو خەونی 26ی سەپتەمبەریان لە گۆڕ نرێت بە سات و سەودا كردن بە دەنگەكانیانەوە.


پاراستن له‌رێگه‌ی رێكخراوی ئاسوده و كۆمپانیای شادییه‌وه، خه‌لاتی بكوژانی شه‌هید سه‌رده‌شت عوسمان ده‌كات\nSunday, 06.17.2012, 12:00\nكوردستانپۆست/ په‌یامنیری 1 هه‌ولێر\nله‌رۆژی 14ی6ی 2012 به ئیعازو پاڵپشتی پاراستنی بنه‌ماڵه‌ی بارزانی، ڕێكخراوی ئاسوده بۆ راپرسی و پرسی گه‌نجان كه ملازمی زیره‌ڤانی(سیروان گه‌ردی) سه‌رپه‌رشتی ده‌كات به‌هاوكاری كۆمپانیای شادی بۆ چاپه‌مه‌نییه‌كان كه سیخوری نێو چاپه‌مه‌نییه‌كان که‌سێکه به ناوی (عومه‌ر زۆر باش) خاوه‌نێتی، له هۆتیل چوارچرا له مه‌راسیمیكدا به‌ناوی خه‌ڵات كردنه‌وه زیاتر له 14 ئه‌فسه‌ری گه‌نده‌لی پۆلیس و ئاسایشی خوێنڕێژی گشتی و هه‌ولێریان به ئاماده‌بوونی نه‌وزاد هادی گه‌وره ماڤیای هه‌ولێر و عه‌لی حوسێن كۆنه ئامر مه‌فره‌زه‌خاسه‌ی فورسانی سه‌رده‌می به‌عس و خاوه‌نی 3 (نوته‌شوجاعه‌ی) سه‌دام كه ئه‌مرۆ به‌رپرسی لقی 2ی پارتییه له هه‌ولێر ئه‌و سیناریۆیه‌یان به‌رێوه‌برد!\nئه‌وه‌ی بۆ ئیمه‌ی رۆژنامه‌نووسان گرنگ بوو خه‌ڵاتكردنه‌كه نه‌بوو ئه‌وه‌نده‌ی به‌لامانه‌وه ئه‌وه بایه‌خداربوو كه بكوژانی سه‌رده‌شت عوسمان خه‌لات كران، كه زۆربه‌یان به‌شێوه‌یه‌ك له شێوه‌كان پشكی سیخوڕایه‌تی و تاوانیان هه‌بووه له شه‌هیدكردنی ئه‌و مرۆڤه جوامێره‌دا!\nله ناو ئه‌و تاوانبارانه‌دا:\n1- عه‌میدی ساخته و ته‌زویره، عه‌بدولخالق ته‌ڵعه‌ت به‌ڕیوه‌به‌ری پۆلیسی هه‌ولیره، كه بروانامه‌كه‌شی ته‌زویره له‌مقده‌مه‌وه كرایه عه‌مید پله‌ی عه‌قیدی نه‌بینی: ئه‌م که‌سه ده‌ستی هه‌بوو له چاودێری نه‌كردنی شه‌هید سه‌رده‌شت عوسمان دوای ئه‌وه‌ی شه‌هیدی جوانه‌مه‌رگ خۆی ئاگاداری كردبوه‌وه، كه به‌مۆبایل هه‌ره‌شه‌ی لێكراوه و ئه‌ویش به‌پیلانی پاراستن به‌ده‌میه‌وه نه‌چووبوو..ئه‌مه نه‌ك خۆی به‌لكو ئه‌ڤین خۆشكیشی له نه‌خۆشخانه‌ی هه‌ولیر 3 جار به‌دزی داووده‌رمانه‌وه گیراوه، به‌ڵام ئه‌م نه‌یهێشتووه بگیرێت و بۆی تێکه‌وتووه.\nتاوانبار عه‌بدولخاڵق ته‌لعه‌ت\n2- دوای ئه‌ویش عه‌مید تاریق نوری به‌ریوه‌به‌ری ئاسایشی هه‌ولێر به‌وه‌كاله‌ت ك ه‌شه‌و رۆژ چاودوێری ماڵی شه‌هید سه‌رده‌شتی له ئه‌ستۆدابوو..\n3- هه‌ر یه‌كه له‌عه‌مید محمه‌د سه‌لیم مزۆری كه بێڕه‌وشترین بارزانی یه‌له‌ناو ئاسایشی گشتی تا ئه‌وه‌ی به‌رپرسیارێتی مۆڵه‌تدانی سه‌نترو ریێكخراوه‌كانی له ئه‌ستۆدایه، تا ئێستا ئه‌م خوێنمژ و سیخوره‌ی ئاسایشی گشتی 4 جار به دیارده‌ی کۆمه‌ڵایه‌تیی ناشرین و له‌ناو سه‌نته‌ره به‌ناو رۆشنبیریه‌كانی پارتییه‌وه ده‌ستگیر كراوه.\nتاوانباران نه‌وزاد هادی و نوری حسێن\n3- ئه‌م محمه‌د سه‌لیم مزۆرییه له رێگه‌ی چه‌ند ڕۆژنامه‌نووسێكی سیخوری ناو میدیاكانه‌وه چاودیری شه‌هید سه‌رده‌شتی كردبوو تا ئه‌وه‌ی 6 رۆژ خۆی به‌دوایدا ده‌چوو..\n4- هه‌ر یه‌كه له بارزان قه‌ساب و هیرشه ره‌ش و یوسف گه‌رمیانی له‌نێو ئه‌و خه‌ڵاتكه‌رانه‌دا بوون كه‌راسته‌وخۆ ده‌ستیان له‌كوشتنی زیاتر له 40 كه‌سی ناو هه‌ولیردا هه‌یه و به‌تایبه‌تی بارزان و دلشاد یوسف كه ئه‌ركی رفاندنی شه‌هید سه‌رده‌شتیان له‌ئه‌ستۆ گرتبوو تا گه‌یاندنیان بۆ سه‌ری ره‌ش.\nدیاره ئه‌وه‌ش زانرابوو هه‌ریه‌كه له ساڵح موسا گه‌ردی و نه‌زهه‌ت حالی و عیسمه‌ت ئه‌رگوشی و قاسم مزوۆری (مامۆستا قاسم) بكوژی ڕاسته‌قینه‌ی شه‌هید سه‌رده‌شتن ئه‌وانه گشتیان بارزانیین.\nسیروان گه‌ردیی پیاوی پاراستن و تاوانبار و خوێنڕێژ\nسیروان گه‌ردی كه ملازمی زیره‌ڤانییه و خاوه‌نی ئاستێكی زۆر رۆشنبیریش نییه، به‌ڵام ته‌واویی كاته‌كانی ته‌رخان كراوه بۆ سیخورایه‌تی و بانگیشه‌دان بۆ بارزانی و بنه‌ماله خیانه‌تكاره‌كه‌ی مه‌لا مسته‌فا.\nعومه‌ر زۆرباش خاوه‌نی كۆمپاینای شادی بۆ چاپه‌مه‌نی له‌ناو كۆمه‌ڵگا له‌ئاستی خوار سفردایه به‌هۆی چاپخانه‌كه‌یه‌وه كه دزی و گه‌نده‌ڵی له‌و ده‌زگایانه‌دا كات كه كاریی له‌لا ده‌كه‌ن به وه‌سڵی ساخته و زیاد و كه‌می پرۆژه‌كان بۆته خاوه‌نی 10 ملێۆن دۆلار بئه‌یستاش ئه‌ندامی ناوچه‌ی سنوری مه‌خموره‌بۆ مه‌لاس دان له‌ناو دزیی و گه‌نده‌لیه‌كاندا و. به‌خۆی كوڕه‌كانیه‌وه‌له‌رۆژی خۆپیشاندانه‌كانی دوو مانگی رابردوو سیخوریان بۆ پاراستنی لقی 2 ده‌كرد.\nجوانترین به‌ڵگه‌كه‌هه‌رچیمان نووسیوه‌جێگای باوه‌ری خوینه‌رانه، كه‌ئه‌و سه‌نته‌ری ئاسوده‌ی سیروان گه‌ردی پاراستن بۆ راپرسی و ته‌وزویر كردن و گه‌وره‌كردنی بالای شكاوی بنه‌ماله‌ی بارزانی بووه، له‌گه‌ل ئه‌وه‌شدا بۆ خه‌لات كردنی خیانه‌تكاران و تاوانبارانیش بۆته‌سه‌كۆی ریزگرتن له‌جاشخیانه‌ته‌كانی 31ی ئاب.\nئه‌مه‌ش لینكی هه‌واله‌كه‌یه‌له‌رۆژنامه‌ی هه‌ولیر كه‌پاراستن ده‌ریده‌كات:\n******************** یان هه‌واڵه‌که لێره‌وه بخوێنه‌ره‌وه ***************\nچواردە گەورە ئەفسەر و كەسایەتی رێزیان لێ نرا\nسەنتەری ئاسوودە بۆ راپرسی و پرسەكانی گەنج، بە هاوكاریی كۆمپانیای شادی بۆ چاپەمەنیی هونەری، لە ڕێوڕەسمێكدا لە هۆتێل چوارچرا، خەڵاتی بەسەر 14 گەورەئەفسەری هەر‌ێم و كەسایەتیدا دابەش كرد كە رۆڵیان لە پاراستنی ئاساییش و ئارامیی هەرێمی كوردستاندا هەبووە.\nلە پێناو رێزگرتن لە ئەزموونی خەبات و دڵسۆزییان لە ئەرك و پۆستی جیاجیادا، سەنتەری ئاسوودە بۆ راپرسی و پرسەكانی گەنج، لە ڕێوڕەسمێكدا بە ئامادەبوونی پارێزگاری هەولێر (نەوزاد هادی) و بەرپرسی لقی دووی پارتیی دیموكراتی كوردستان (عەلی حوسێن)، خەڵاتی ڕێزلێنانی بەسەر 14 گەورەئەفسەری هەرێم و كەسایەتیدا دابەش كرد كە دڵسۆزانە ئەركەكانی خۆیان ڕاپەڕاندووە و رۆڵێكی كارایان لە پاراستنی ئەمن و ئاساییشی هەرێمی كوردستاندا هەبووە.\nجێی باسە، لەنێو گەورە ئەفسەرەكاندا هەریەك لە بەڕێوەبەری پۆلیسی پارێزگای هەولێر عەمیدی مافپەروەر (عەبدولخالق تەڵعەت) و بەڕێوەبەری ئاساییشی هەولێر عەمید (تاریق نووری) وەك باشترین دوو بەڕێوەبەری سەركەوتوو لە كارەكانیان دەستنیشان كران و خەڵاتیان پێ بەخشرا.\nیاریده‌ده‌ری سه‌رۆکی هه‌رێم له سه‌ر میزانیه‌ی فه‌له‌ک خانوو دروست ده‌کات\nئاشكرابوونی چۆنیتی رفاندنی مه‌ولود ئافه‌ند سه‌رنووسه‌ری گۆڤاری كورد - ئیسرائێل، له‌لایه‌ن ئیتلاعاتی ئیرانییه‌وه\nنێچیره‌ڤان بارزانى بڕى (30) ملێون دولار لە پاره‌ی نەوت بۆ دروستكردنى كەناڵى (رووداو) لاده‌دات


سیامەند هەردوو دەستی لەسەر سوکانی ئۆتۆمبێلە تەکسییەکەی دانابوو کاتێک قسەی بۆ "مەوداپرێس" دەکرد، لە قسەکردنەکانیدا هەم پەشیمانیی زۆر، هەم غەمی زۆر دەبینرا، کاتێک وتی "من هەموو شتێکم هەبوو، لە ماوەی ساڵێک و شەش مانگی قومارکردنمدا هەموویم دۆڕاند و تەنانەت ژنەکەشمیان لێ سەندمەوە کە تەنها پێنج مانگ بوو گواستبوومەوە."\nسیامەند تەهای تەمەن ٣٦ ساڵ، دوکانی زێڕەنگەری هەبووە لەناو شاری سلێمانی، وەک خۆی باسی کرد، ئاسانی قومارخانەکان لە هەرێمی کوردستان وای لەو کردووە فێر ببێت و لە ماوەی کەمتر لە دوو ساڵیشدا نزیکەی 400 هەزار دۆلار بدۆڕێنێت و وتی "بۆ قومار هەموو کوردستانم کردووە، لە شوێنی وا و گوندی وا لەم کوردستان قومارخانەی گەورە هەیە هەرگیز بڕوات بۆی ناچێت."\nسیامەند کە ناوی خوازراویەتی بە مەوداپرێسی وت، لە هەرێمی کوردستان و بە تایبەت لە هەولێر، سلێمانی و دهۆک بە تەنها خۆی سەردانی زیاتر لە 200 قومارخانەی کردووە.\nلە هەرێمی کوردستان قومارخانەکان روویان لە زیادبوونە و ئەوانەی روو لەو شوێنانەش دەکەن بەردەوام لە بەرزبوونەوەدایە، ئەگەرچی چوار ساڵە وەزارەتی ناوخۆ مۆڵەتی هەموو قومارخانەکانی هەرێمی کوردستانی هەڵوەشاندووەتەوە، بەڵام کردنەوەی قومارخانەکان روو لە زیادبوونن.\nسەرچاوەیەک لە وەزارەتی ناوخۆی حکومەتی هەرێمی کوردستان کە نەیویست ناوی ئاشکرا بکرێت بە مەودا پرێسی راگەیاند "چوار ساڵە هەموو شێوازێکی مۆڵەتدان بە قومارخانە وەستاوە و ئەوانەی پێشتریش هەموویان هەڵوەشێندراونەتەوە".\nوتیشی "بە داخەوە ژمارەی قومارخانەکان بەردەوام لە زیادبووندان، لە ماوەی دوو ساڵی رابردوودا لە هەموو هەرێمی کوردستان نزیکەی 300 قومارخانەی نایاسایی داخراون، ئەوەش رێژەیەکی بەرزە و ئێمە پێشبینی دەکەین کە سەدان قومارخانەی گەورە و بچووکی تری نایاسایی لە هەرێمی کوردستاندا هەبن."\nسەرچاوەکەی وەزارەتی ناوخۆ ئەوەشی ئاشکرا کرد ساڵانە لە سەرتاسەری کوردستان لە نێوان 300 بۆ 500 کەس لەسەر قومارکردن دەستگیر دەکرێن.\nلە هەرێمی کوردستاندا قومارخانەکان زۆرن و بە زیاتر لە بیست جۆر مەزەندە دەکرێن، شوێنەکانیشیان جیاوازن، لە ماڵ و باخ و کافتریاوە قومار دەکرێت تا دەگاتە ئاستی هۆتێل و کابینە و یانە شەوانەکان لە شار و شارۆچکەکانی کوردستان.\nعوسمان کەریم سوارە، جێگری سەرۆکی لیژنەی ناوخۆ لە پەرلەمانی کوردستان، بە مەوداپرێسی راگەیاند "قومارخانەکان کێشەن و ئێمە بەردەوام گفتوگۆیان لە بارەوە دەکەین، هەڵمەتێکیش ئێستا دەستی پێکردووە بۆ داخستنی تەواوی ئەو قومارخانانەی کە بێ مۆڵەتن و بە نایاسایی کار دەکەن".\nوتیشی "قومارخانەکان ئەوانەی مەرج و رێنمایی جێبەجێ دەکەن لەژێر چاودێریدان، ئێمە هەندێ پێشنیازیشمان داوەتە حکومەت کە هەندێ کار بکات، لەوانە: قومارخانەکان بە تەواوەتی ببەنە دەرەوەی شارەکان، هەروەها بە تەواوی بچنە ژێر چاودێریی حکومەت و وەزارەتی ناوخۆوە."\nیاسای سزادانی عیراقی لە ماددەی 389دا باسی قومارچی و ئەوانەش دەکات کە قومار دەکەن، ئەوانەی قومارخانە دادەنێن بەند دەکرێن بە مەرجێک لە ساڵێک زیاتر نەبێت و غەرامەیەکی کەمیشی هەیە، ئەوانەی قوماریش دەکەن بەند دەکرێن بە مەرجێک لە مانگێک زیاتر نەبێت و غەرامەیەکی کەم، بەڵام داوای هەموارکردنەوە و سزای قورستر دەکرێت.\n"پێویستە یاسایەکی تایبەت بە قومار دەربکرێت و سزاکان توندتر بکرێن تا هەم لە دانان و هەم لە کردنیدا خەڵک بترسن و ببێتە هۆکارێک بۆ کەمبوونەوەی دیاردەکە." ئەندامەکەی لیژنەی ناوخۆی پەرلەمانی کوردستان وای وت.\nجگە لەو جێگانەی قومارکردن لە کوردستان، ئێستا بە چەندان شێوازی ئەلکترۆنی قومارکردن لە ماڵپەڕ و تۆڕە کۆمەڵایەتییەکان پەیدابوون کە کۆنتڕۆڵکردن و ئاشکراکردن و دەستگیرکردنی بکەرانی قورسترە.\nمستەفا حەمەڕەحیم، بەڕێوەبەری گەشتوگوزار لە بەڕێوەبەرایەتیی گەشتوگوزاری سلێمانی رایگەیاند "ئەوان شوێنی قومارخانە شاراوە و نایاساییەکان نازانن و ماوەی چوار ساڵیشە هەموو مۆڵەتێک بۆ قومارخانەکان هەڵوەشاوەتەوە".\nبەپێی زانیارییەکانی "مەوداپرێس" 40%ی داهاتی ئەو قومارخانانەی مۆڵەتیان هەبووە بۆ حکومەت گەڕێندراوەتەوە.


٢٥٨کەس لە “دەروێشانی‌گۆنابادی” بە قورسی سزا دران – زاگرۆس پۆست\nماڵەوە / کوردستان / ٢٥٨کەس لە “دەروێشانی‌گۆنابادی” بە قورسی سزا دران\n٢٥٨کەس لە “دەروێشانی‌گۆنابادی” بە قورسی سزا دران\nچوار شه‌ممه 18 ته‌مموز 2018\tکوردستان, کۆمەڵایەتی, مافی مرۆڤ, هەواڵ 64 جار خوێنراوه‌ته‌وه\nدوای لە سێدارەدانی ” محەمە‌د سەلاس” بۆ ٢٥٨ کەسی دیکە لە “دەروێشانی‌گۆنابادی” سزای قورس دەرچوو.\nهاوکات لەگەڵ بڵاوبوونەوەی ڕاپۆرتێک لەسەر سەپاندنی ٦٩ ساڵ زیندان بۆ ١٠کەس لە دەروێشانی گۆنابادی، دادستانی تاران، بە بێ ئاماژە کردن بە وردەکارییەکان، باسی لە دەرچوونی حوکم بەسەر ٢٥٨ کەس لە دەروێشەکانی گۆنابادی کرد.\nهەواڵدەری”ئیرنا”، بڵاویکردووەتەوەکە،”عەباس جەعفەری‌دەوڵەت‌ئابادی”، ڕۆژی سێ‌شەممە، ڕێکەوتی ٢٦ی پووشپەڕ، باسی لە دەرچوونی حوکم بۆ ٢٥٨ کەس لە دەروێشەکانی بەناو “ئاژاوەگێڕ” لە مانگی ڕەشەممەی ساڵی ڕابردوودا کرد.\nجێگای ئاماژەیە،ماڵپەڕی “مەجزووبانی‌نوور” بڵاویکردووەتەوە کە، سەرەڕای‌ئەم‌حوکمانە،دەکەسی‌دیکەش‌لە دەروێشانی دەستبەسەرکراو لە بەندیخانەی تاران، بە ٦٩ ساڵ زیندان و ٤٤٤قامچی و ١٤ساڵ شاربەدەربوون حوکم دراون.\nپیشتر، ” فائێزە عەبدی‌پوور”، یەکێک لە چالاکانی دەروێشە گۆنابادییەکان، باسی لەوە کردبوو کە، بۆ ٢٣ کەسیان ، سەرجەم سزای ١١٩ ساڵ زیندانی تەعزیری و شاربەدەری و لێدانی قامچی بڕاوەتەوە.\nشایانی باسە ماوەیەک پێش ئێستا، ” محەمەد سەلاس”، یەکێک لە دەروێشە دەستبەسەر کراوەکان، لە ڕێکەوتی ٢٨ی پووشپەڕ، لە سێدارە درا.


وێنە.. دوو رۆژنامەوانی ئەفغانی باس شکەنجەی زیندانەیل تاڵیبان کەن\nشەفەق نیوز/ دوو رۆژنامەوانی ئەفغانی، ئمڕوو پەنجشەممە، ئاشکرای ئەو شکەنجە کردن ک دویای دەسگیرکردنیان ئەرا چەن ساعەتیگ لەلایەن ئەندامەیل تاڵیبان کەفتنە وەری لەوەر تۆمارکردن ناڕەزایەتیەیل کابوڵ پایتەخت.\nئاژانس فرانس پرس باس کرد ک لە مەوقەی خۆپیشاندانەیل دوێەکە چوارشەممە، ئەو دوو پیاوە دەسگیر کریان ت وەرەو بنکەی پۆلیسیگ لە پایتەخەگە بردنەیان، و وتن؛ ک کەفتنە وەر گورمیچە و کوتەک وەشانن و وایەر کارەبا و قەمچی دویای توومەتکردنیان وە رێکخستن ناڕەزاییەگە.\nئاژاناسەگە لە زوان وێنەگر نعمەتولڵا نەقدی وت: یەکیگ لە ئەندامەیل تاڵیبان پای نادە بان سەرمە و وەخشتیگ دەموچەوم تلان، و مەزەنە کردم ئەوەسا کوشنەم، وتیش؛ ئەندامەیل تاڵیبان دەسگیر ئەو کەسەیلە کردن ک وە مۆبایلیان وێنە گردنە.\nنەقدی وتیش؛ ئەندامەیل تاڵیبان خوازین کامیراگەم بڕفنن، باوجی توێنست بخەێدەی لای کەسیگ لە ناڕەزایلە، وەلی سێیان لە تاڵیبان دەسگیرم کردن و وەرەو بنکەی پۆلیس بردنەم و لەورا دەس وەشانن بوی.\nوتیش؛ هەنای پرسیار دەربارەی هووکار ئەو دەسدریژیە لەلیان کرد وتن: تو خوەشبەختی ک سەرد نەوڕیمنە، وتیش؛ خریا بن ئاو زیندان قەرەباڵغی ت لەو بنە پەیای پەیامنێر تەقی دەریایی کرد ک ئەوەیش کەفتیەسە وەر دەسدریژیکردن.\nلەلای خوەییش، دەریایی وت؛ ژان سەختیگ وەخوەمان دیمن ک توانای جوولەکردن نەیاشتیمن، ئەوانە وە چەو دوژمنایەتی وەپیمان نووڕن.\nتاڵیبان لە گشت شونەیلە چوودە ناو پایتەخت ئەفغانستان\nDate: 2021-08-15 10:37:33\nهەزاران ئەفغانی ناڕەزایەتی دەرکردنیان لەماڵەیلیان لەلایەن تاڵیبان کەن\nDate: 2021-09-14 12:01:36\nتاڵیبان گشت وەرپرسەیل حکومەتی وەخشێد\nDate: 2021-08-17 07:45:07\nمرافەی گەورەیگ لەناونی سەرکردەیل تاڵیبان لەناو کۆشک سەرۆکایەتی ئەفغانستان\nDate: 2021-09-15 08:36:28\nوەرپرسەیليگ حکومەتی لە ئەفغانستان بیسەروشوینن\nDate: 2021-08-20 11:13:14\nتاڵیبان سەرۆک ئەفغانستان وەخشێد\nDate: 2021-08-23 07:18:35\nتاڵیبان دەس نەێدە بان گرنگترین مەرز سنووری وەگەرد ئیران\nDate: 2021-07-09 07:25:21\nتاڵیبان راگەینێد کۆنتڕۆڵکردن زیاتر لە ١٥٠ ناوچە لە ئەفغانستان\nDate: 2021-07-10 14:25:19


کارۆخ فەهمی: پێش دەوڵەت. بەشی چوارەم. – WTARIKURD\nکارۆخ فەهمی: پێش دەوڵەت. بەشی چوارەم.\nپێشمەرگەی حزب، پێشمەرگەی دەوڵەت\nسوپا بازووی دەوڵەتە، لەم سەردەمی نمایشسازییەدا کە هەمووان بە سوپای بەهێزو چەکی پێشکەوتووەوە دەنازن، دەریدەخا کە هەبوونی سووپایەکی بەهێز و دیسپلین چەندە گرینگە بۆ دەوڵەت. سوپا بۆ ئەوە هەیە کە وڵات بپارێز، نەیەڵێ هێزی وڵاتێکیتر سەروەری خاکەکەی پێشێل بکا، مەترسییەکان لەسەر هاوڵاتیان کەم بکاتەوە، بەرگری بکات و دوژمن لە سنوورەکانی وڵات دووربخاتەوە. وەک چۆن دەکرێ سوپا ئینقلاب بکا، خیانەتی نیشتیمانی بکا، پشت لە خاک و خەڵکەکەی ناوی بکا. زۆرجار کەرامەتی نیشتیمانییان بە کەرامەتی سوپاوە پابەندە. کەوتنی سوپا کەوتنی گەلێکە لەگەڵیدا، وەک چۆن لە دۆخی عێراق و کوردستانی ئەم دواییە بینیمان.\nئێمە خاوەنی هێزێکین پێیدەوترێ پێشمەرگە، ئەم ناوە خاوەنی سەرکەوتن و نووشتی گەورەو بچووکە لە قۆناغی بەرەنگاری، لەنیوەی سەدەی بیستەمەوە تا بەمڕۆ دەگات. هەندێکجار وەک چەندین گروپیی جیاواز جیاواز لەشاخ و پێدەشتەکان، رووبەڕووی رژێمە سەردەستەکان بوونەتەوە. لەهەموو قۆناغەکاندا پێشمەرگە هەمیشە هێزی حزب بووە، چەندە شەڕی دوژمنی کردووە ئەوەندەش هی پێشمەرگەی حزبەکانیتر. پێشمەرگە ئەگەر لە قۆناغێکدا وەک فریادڕەس و هێزی پۆڵاینی دوژمن بەزێن ناسرابێ، لە قۆناغێکیتردا هەمان پێشمەرگە ڕووی لە چەکەکەی لە پێشمەرگەیەکیترە. واتا حزب هەمیشە خاوەنی پێشمەرگە بووە. مێژووی حزب مێژووی پێشمەرگەیە. ئەوەی کە ئەم هێزەی وەک فریشتە، جاش، فریادڕەس، پڵنگ و ڕەشەبا، دووژمن بەزێن، فشۆڵ و ترسنۆک، براکوژ.. نیشانداوە، حزبە. حزب بەردەوام وێنەی جیاواز بە پێشمەرگە دەبەخشێ. لە زۆر قۆناغدا حزب پێشمەرگەی بۆ بەرگری لە خۆی یان سەرکردەیەک بەکارهێناوە، نەک ئەرکی نیشتیمانی و نەتەوەیی. ئەوەندەی ئەم هێزە ڕاهێنراوە موڵکی حزب بێ ئەوەندە ڕانەهێنراوە بازووی کۆی نیشتیمان بێ. لەکاتێکدا هێزی چەکدار دەبێ دابماڵێرێ لە هەر ئایدیۆلۆژیایەکی تەسکبینانەی حزبی، کەچی بەردەوام بیریدەخرێتەوە کە ئەو موڵکی حزبەکەیەتی. لەکاتێکدا دەبوو پێشمەرگە بۆ دەوڵەت و نیشتیمان پەروەردە بکرێ، کەچی حزب بەردەوام مەنهەج و پەیڕەوی ئاپدەیتکراوی خۆی بەسەریاندا دابەشدەکات.\nئەگەر لە ساڵانی بەر لە راپەرین و قۆناغی بەرەنگاری، پێشمەرگە هێزێکی پەرتەوازەو نا نیزامی بووبێ، ئەوا لە ماوەی ئەم بیست و شەش ساڵەدا دەبوو ئێستا خاوەنی هێزێکی پێشکەوتوی، یەکگرتووی، نیزامی کوردی بووینایە، کە ناوی پێشمەرگەیه. ئەگەر بەر لە راپەڕین پێشمەرگە (موخەریب)و میلیشیا بووبێ، دەبوو دوای ئەم هەموو ساڵە لە حوکمڕانیی، ئەم هێزە یەک هێزیی دوور لە ئیرادەی حزبی بووایە، دەبوو ئێستا وەک سوپای نیشتیمانیی بچێتە ناو دەوڵەتەوە نەک چەکداری حزب. بەداخەوە پێشمەرگە ئەفسانەییەکەی بەر لە راپەڕین، بوو بە ماشێنێکی ترسناکی شەڕ کە خەونی ئەو بەهەشتە ئارامەی دوای راپەڕینی لێکردینە دۆزەخ. بەهەمان نەزمی سەردەمی پێش راپەرین هاتنەگۆ، تاریکیی دەیەی کۆتایی سەدەی بیستەم بەرهەمی پەروەردەی حزبە، کە پێشمەرگە تەرجەمەی واقیعی دەکات. ئیدی پێشمەرگە ئەفسانەییە دەبێت بە ئەڵقەلەگوێی حزب و خەونی یەک نەوە دەکات بە خۆڵەمێش. حزب، پیرۆزیی و دەستە پۆڵایینەکەی بەر لەڕاپەڕین، دەکات بەکۆمەڵێک گرووپی تینوو به خوێنی یەکتر. دونیای دوای راپەڕین دونیای خاڵیکردنەوەی وێنەی فریادڕەسە لە پێشمەرگە، دونیایەکە کاری یەکەمی نیشاندانی پێشمەرگەیه وەک بازووی گرووپ و دەستەو تاقمەکان، نەک نیشتیمانێک کە ساڵانێکی درێژ خوێنی بۆی رشت.\nبەر لە بیرکردنەوەی درووستکردنی دەوڵەت، دەبوو بیر لە چارەسەرکردنی کێشە گەورەکە بکەنەوە، دابەشبوونی پێشمەرگە. ئەگەر شەڕی ناوخۆ هەڵەیەک بووبێ، ئەوا ئەم هەموو ساڵەی دوای شەڕ بەسە بۆئەوەی سوپایەکی نیشتیمانی درووستبکرێ. بەداخەوە بەهەمان ئەقڵیەتی شەڕی ناوخۆ پێشمەرگە بەرهەمهێنرایەوە. ئەو نەوەیەی دوای شەڕ هاتنە ناو پێشمەرگەوە هەمان وانەیان پێگوترایەوە کە لە ساڵانی شەڕ لەلایەن حزبەوە دەنووسرایەوە. حزب و ئایدیۆلۆژیا سەردەستەکان هەرگیز حزبیان بۆ دەوڵەت ئامادە نەکردووە، بەڵکو وا راهێنراون کە هاکا شەڕ دەستی پێکردەوە و دەبێ هەمیشە ئامادەی پەلاماردانی ئەویتر بێ، کە خۆیەتی، کە پێشمەرگەیە. ئیدارەکان، حزبەکان، گروپەکان، سەرکردەکان.. پێشمەرگەیان کرد بە چەند یەکەیەکی نا رێکخراوی دوور لەیەکتر و دایانماڵی لە هەر سیمایەک کە بیەوێ وەک هێزێکی یەکگرتوو دەرکەوێ. دوای عێراقی سەددام دەبوو هەوڵی پێکهێنانی سوپایەکی نیشتیمانی بدرایە، سوپایەک نە هی حزب، نە هی بنەماڵە، نە هی گروپە ئایدیۆلۆژییەکان، بەڵکو سوپایەک هی دەوڵەت. بەڵام ئەو ئەقڵیەتەی شەڕی ناوخۆی کردووە و هێشتا حوکمدارە، ئەو ئەقڵیەتەی مێژوویەکی درێژی لە پەروەردەکردنی پێشمەرگەی حزبی هەیە، کوا دەتوانێ سوپا بۆ دەوڵەت درووستبکا. ئەگەر بیرکردنەوە لە درووستکردنی دەوڵەت مێژوویەکی دێرینی هەبێ، ئەوا لای ئەم سەرکردانەی ئێستا زۆر تازەیە. خەونێکە رەگێکی درێژی نیە، چونکە بەر لە دەوڵەت دەبوو ئەم هەزارەها کێشەیە کاری بۆ بکرایە، ئەم پەرتەوازەیی و نائارامییە نەهێڵدرایە. لایەنی کەم خەرەندی گەورەی نێوان دەسەڵات و هاووڵاتی هێندە بەرین نەبووایە. ئەوەی دەوڵەت درووستدەکا، پێشتر متمانە فەراهەمدەکا.\nشەڕی داعش دەریخست پێشمەرگە هی حزبە، دەریخست هێشتا دوو ئیدارەیی لەکاردایە. هەرهێزەو پارێزگاری لە سنووری ئیدارەکەی خۆی دەکا، هەرحزبەو نمایشی سەرکەوتنەکانی خۆی دەکا. شەڕی داعش زۆرجار حزبەکان وەک مانۆڕی سەربازی بەکاریدەهێنن. وەک ئاوەی یەکتری بترسێنن لە میدیاکانیانەوە شەڕەکان و سەرکەوتنەکانیان نماییشدەکەن. هەمان سەرکردە بێ ئەزموونەکانی شەڕی ناوخۆ، سەرکردایەتی شەڕەکەی داعشیان کردو ئەو ماڵوێرانییەی لێکەوتەوە کە بینیمان. راپۆرتە نێودەوڵەتییەکان روون و ورد پێشێلکارییە مرۆییەکانی نووسیوەتەوە. ئەمە بەرهەمی شەڕی ناوخۆ و دابەشکردنی پێشمەرگەیە. ئەو وێنە فوتێکراوەی پێشمەرگە لەلایەن میدیای کوردییەوە، دیوێکیتری هەیە لەسەر کاغەزی رێکخراوە نێودەڵەتییەکان. پێشمەرگە لە وێنەکانیدا هەرچۆنێک نیشانبدرێت، دواجار هەر ئەو هێزە بە حزبیکراوەیە کە ئیعازی سەرۆک حزب دەیجوڵێنێ. ئەو هێزەیە کە لە زاری لێپرسراوانی پێشمەرگە خۆیانەوە دان بە پەرتبوونیدا دەنێن. ئەگەر پێش دەوڵەت ئەم هێزانە یەکنەخرێنەوە، بەدڵنییاییەوە دوای دەوڵەتیش هەر خاوەنی پێشمەرگەی حزب دەبین.\nکاوسێن بابەکر: سیستانیش گوتاری باوی شیعەکانی تێنەپەڕاند!\nكارۆخ عوسمان: ساختەکاریەكانی بنەماڵەی بارزانی لەتوركیا.


هەر لەسەرەتاوە سەرکەوتنی بەرپرسە ئەمنییەکانی بۆ لوتکەی دەسەڵات لە ناو حیزب و حکومەت لە هەرێمی کوردستاندا پێشبینی باشی لێ نەدەکرا، ئەوەتا ئێستا هەرێم لە ژێر کەشێکی پڕ لە ترسدا و دەژی و فۆبیا باڵی بەسەر شارەکانیدا کێشاوە.\nلە سنوری سلێمانی باس هەر باسی ژەهر خواردنکردنی سەرکردەکانی یەکێتییە، دوای ئەوەی هاوسەرۆکی ئەو حیزبە، بافڵ تاڵەبانی بە ئاشکرا بە میدیاکانی رایگەیاند کە بە دەسیسەی ئامۆزا هاوسەرۆکەکەی ژهرخواردوو کراوە، ئێستا باس لە ژمارەیەک لە بەرپرسانی تری ئەو حیزبە دەکرێت، لەوانە مەلا بەختیار و شێخ جەعفەر و حەسەن نوری ( ناسراو بە وەستا حەسەن )، زانیاری بەردەست هەیە کە ئەو کەسەی ویستوویەتی شێخ جەعفەر جێگری سەرۆکی هەرێم دەرمانخوارد بکات لە ئاسایش دەستگیرکراوە.\nهەرچی ناوچەکانی بادینان و هەولێر هەیە لە سایەی ئەو کەشە ئەمنیەدا بە کۆمەڵ خەڵک دەستگیرکراوەو وەجبە بە وەجبە دادگایی دەکرێن و لە کاتی لێکۆڵێنەوەشدا هەرچی سنوری مافی کەسێتییە لە مۆبایل و هەژماریان لە تۆڕە کۆمەڵایەتییەکان شکێنراوەو چووونەتە ناو وردەکاری ژیانیانەوە، بەڵکو بەڵگەیەک بدۆزنەوە تا وەک شێروان شێروانی و هاوڕێکانی ساڵانێک حکومی زیندانیکردن بدرێن.\nئەم کەشە ئەمنییە لای هاوڵاتیانی هەرێم بۆتە مایەی نیگەرانییەکی گەورە، کەشێکی ترس و تۆقاندنی بەسەر خەڵکەوە دروستکردووە. رای گشتی خەڵکی کوردستان پێیوایە ئەوەی لە هەردوو ناوچەکە پیادە دەکرێت پاشەکشەیەکی گەورەیە لە قۆناغی پێش سەرکەوتنی ئەم کەسایەتییە ئەمنییانە بۆ لوتکەی دەسەڵات، بەڵام بەرپرسانی لوتکەی ئەم دەسەڵاتە بەلایانەوە کێشە نییە هەرێم چی بەسەر دێت و دەچێتە چ دۆخێکەوە، ئەوان تەنها بیر لە بەهێزبوونی پێگەی خۆیان دەکەنەوە لەسەر حسابی سەرکوتکردنی خەڵک و دروستکردنی کەشێکی پۆلیسی کە هاوڵاتی بیر لەوە بکاتەوە دەستگیر نەکرێت، نەک بیر لە مسۆگەرکردنی مافەکانی لە ئازادی و لە مافی هاوڵاتیبوونی خۆی بکاتەوە.\nلە مێژووی هاوچەرخی مرۆڤایەتیدا پەنابردنە بەر دەرمانخواردن بۆ پاکتاوکردنی نەیاران و دوورخستنەوەیان لە دەسەڵات، بووە بە بەشێک لە مێژوو، بەڵام هێزە سیاسیەکانی کورد هێندە دواکەووتوون، تازە بە تازە ئەو پرسە دەبێتە بابەتی ناوەندی سیاسی و رای گشتی خەڵکی کوردستان.\nهەر ماوەیەک تێناپەڕێت و دزە بە زانیاری دەکرێت کە ئەم بەرپرس، یان ئەو بەرپرسی سیاسی دەرمانخوارد کراوە، لە کاتێکدا تا ئێستا ناوەندی دادگایی و پزیشکی لە هەرێمی کوردستان هیچ زانیارییەکی لەو بارەیەوە رانەگەیاندووە، ئەمە بەو مانایە نییە کە ئەم کارە نەکرابێت، بەڵام هەموو ئەو زانیاریانەی لەو بارەیەوە رادەگەیەنرێت، دەبێت دادگاکان یەکلایی بکەنەوە.\nلە سلێمانی دۆخی پێش ٨ تەموز دۆخێکی تەندروست نەبوو، هەروەک دوای ئەو بەروارەش تەندروست نییە، پێش ٨ ی تەموز چالاکوان و رۆشنیبران لە زۆربەی شوێنەکاندا وا هەستیان دەکرد کە چاودێری دەکرێن و سیخوڕیان بەسەرەوە دەکرێت، بوێریان نەدەکرد لە مۆبایلەکەی، یان هەژماری خۆی لە تۆڕی کۆمەڵایەتی لەگەڵ هاوڕێیەکی بەراشکاوی گفتوگۆ بکات، هاوشێوەی سەردەمی رژێمی سەدام، هەستدەکرا دار و دیوار گوێی هەیەو، هەموو شتێک لە ژێر چاودێری سیستەمێکی پۆلیسیدا بوو، بەڵام ئەمەی ئێستاش دەگوزەرێت ئاسایی نییە، هەر رۆژەو زانیاری بڵاودەکرێتەوە کە بەرپرسێک ژەهرخواردوو کراوەو براوەتە دەرەوەی وڵات بۆ چارەسەرکردن.\nلەم دۆخەدا بۆ ئەوەی ئەو کەشە پۆلیسیە درێژە نەکێشێت، بە تایبەتی کە مێنتاڵێتی بەرپرسانی ئەمنی نزیکن لەیەکەوە، پێویستە هەموو ئەو کەیسانە ببرێنە دادگا و لەوێشەوە دامەزراوەکانی کۆمەڵگا و ناوەندی زانستی ئێمە قسەی خۆیان هەبێت، بۆ ئەوەی تاوانبار لە بێ تاوان جیابکرێتەوە.\nئەم رووداوانەی دوایی گەواهی ئەوەن کە بنەماڵە حوکمڕانییەکانی هەرێم گەڕاونەتەوە بۆ زەمەنی سوڵتانە عوسمانیەکان کە بۆ کوشتنی جێنشینی ناو خێزانەکەشیان، پەنایان دەبردە بەر بەکارهێنانی ژەهر، بەبێ ئەوەی گوێ بە وژیدان و نەرێتی خێزانی و مرۆڤایەتی بدەن، تینووێتیان بۆ کورسی و لەزەتی دەسەڵات، هەموو هێڵێکی سوریان بۆ دەبەزاند.


بازاڕى پێداویستییەکانی جەژنی کریسمس گەرمبووە\nهەواڵ / ئابوری :: 15/12/2019 :: 239 جار بینراوە\nحكومه‌ت چ داوایه‌كى له ده‌وڵه‌مه‌نده‌كان كردووه؟\nهەموو ساڵێک کاتی نزیکبوونەوەى رۆژى جه‌ژنى کریسمس، وڵاتانی جیهان ئامادەکاریی دەکەن بۆ ئەو رۆژە، له هەرێمی کوردستان-یش هاوشێوەی وڵاتان لە زۆربەی شار و شارۆچکەکان، بەتایبەت شاری سلێمانی، ئامادەکاریی دەکرێت بە سازدانی ئاهەنگ و رازاندنەوەی شەقام و کۆڵانه‌كان، بەتایبەت کریستیانەکان کە ماڵەکانیشیان دەڕازێننەوە بە گڵۆپی رەنگاوڕەنگ و داری کریسمس.\nنزار حەنا، هاووڵاتییه‌كى کریستیانە و دانیشتووی عەنکاوە-ى هه‌ولێرە، بۆ دواڕۆژ دەڵێت: "ئێمە ساڵانە بۆ جەژنی کریسمس و ساڵی نوێ، ئامادەکاریی دەکەین بە رازاندنەوەی داری کریسمس و جوانکاریی ناوماڵ، بۆیە هاتووم بۆ کڕینی دارێکی نوێ چونکە بۆ من ساڵێکی نوێ ئاواتی نوێی تیادایە".\nنزار دەڵێت: "نرخی دارەکان گونجاون و پارەیەکی زۆری ناوێت، بۆیە من هەموو ساڵێک دارێکی نوێ دەکڕم و دارە کۆنەکەش دەبەخشم".\nلەبارەی دراوسێ موسڵمانه‌كانى، ئەو هاووڵاتییە کریستیانە دەڵێت: "دوو دراوسێی موسڵمانمان هەیە لەگەڵ ئێمە ئەوانیش دار دەکڕن و ئەو جەژنە یاد دەکەنەوە".\nبازرگان و فرۆشیارانی داری کریسمس و گوڵ و کەلوپەلی رازاندنەوە، لە سەرەتای مانگی یازدە-وە بەشێکی زۆر لەو کەلوپەلانە هاوردە دەکەن، جگە لەو بڕەی لەناو شارەکانی هەرێم دەیفرۆشن بەشێکی زۆریشی بۆ بازاڕەکانی خواروو و ناوەڕاستی عێراق دەنێرن.\nرێباز ئەحمەد، بازرگانێکی گەورەی هاوردەکاری گوڵ و داری سنەوبەر و کەلوپەلی رازاندنەوەی داری کریسمس-ە، بۆ دواڕۆژ دەڵێت: "ساڵانە هاوشێوەی وڵاتان لە هەرێمی کوردستان و خواروو و ناوەڕاستی عێراق-یش خەڵکێکی زۆر ئامادەکاریی دەکات بۆ سەری ساڵ، بۆیە ئێمەش ژمارەیەکی زۆر لە داری سنەوبەر و گوڵ و زینەی رازاندنەوەی ماڵ و دارەکە، هاوردە دەکەین. ئەمساڵ 6 هەزار دار و 40 هەزار گوڵ و جوانکاریی دارەکە و ناوماڵم هاوردە کردووە، بەڵام بۆ شارەکانی سلێمانی و دهۆک و شارەکانی عێراق-یشى دەنێرم".\nمحەمەد هادی كه گوڵفرۆشە و ناوبانگی هەیە لە رازاندنەوەی داری کریسمس و کەرەستەکانی بابانوئێل، به دواڕۆژى وت: "هەموو ساڵێک لە سەرەتای مانگی 12 کڕیارەکانم دێنە لام بۆ ئامادەکردنی داری کریسمس و جلوبەرگی بابانوئێل و جوانکارییەکانی دیکە. گه‌رچى کریستیانەکان کریسمس بە جەژنی خۆیان دەزانن بەڵام کڕیارەکانی من هێندەی موسڵمانن هێندە کریستیان نین. بەشێک موشتەریم هەیە لە بەغدا و شارەکانی دیکەی عێراق كه ساڵانە داری کریسمس و جواکارییەکان و گوڵ-یان بۆ دەنێرم".\nمحەمەد هادى ده‌ڵێت: "لای من نرخی دارێکی سنەوبەر کە وەک داری کریسمس دەڕازێندرێتەوە 40 هەزار دیناره، به‌ڵام قەبارەی جیاوازی هەیە، بۆیە دارمان هەیە دەگاتە 400 هەزار دینار".\nلەبارەی فرۆشی داری کریسمس و جوانکارییەکانی دیکەش، دەڵێت: "تاسەرەتای مانگی 12 رۆژانە بایی 200 هەزار دینارمان دەفرۆشت، بەڵام ئێستا فرۆشمان سەرووی 500 هەزار دینارە".\nلەم ناوچه‌یه‌ى هه‌رێم یەکەی نیشتەجێبوون بەسەر کەمدەرامەتاندا دابەش دەکرێت\nبه‌هۆی ڤایرۆسی كۆرۆنا سێ رۆژ پشوو راگه‌یه‌نرا


موزیكژەن نەجم نەجمەدین: سێ ساڵە هیچ ئاوڕێَك لەهونەر نەدراوەتەوە، لە ئێستادا ناتوانم بڵێم موزیكی كوردی ناسنامەی تایبەت بەخۆیەتی 2017-08-27\nخەبات: رانیار دڵشاد\nموزیكژەن نەجم نەجمەدین لە ساڵی 1964 لە شاری هەولێر لە دایك بووە، دەرچووی پەیمانگای مامۆستایانە لە ساڵی 1985، لەسەر دەستی خوالێخۆشبوو سەید ئەحمەد فێری ژەنینی ئامێری ڤیۆلین بووە، دەسپێكی یەكەم كاری موزیكیان دەگەڕێتەوە بۆ ساڵی 1978، بۆ قسەكردن لەسەر رەوشی ئەمڕۆی هونەری كوردی بەشێوەیەكی گشتی، ئەو لەڕێگای دیدارێكەوە بەم شێوەیە وەڵامی پرسیارەكانی ئیًمەی دایەوە.\n* سەرەتای دەسپێكی كاری موزیكیتان بۆ كەی دەگەڕێتەوە؟\nدەسپێكی كاری موزیكیم دەگەڕێتەوە بۆ ساڵی 1978، لەگەڵ تیپی موزیكی منداڵان، لەدوای ئەو لەگەڵا هونەرمەند سەید ئەحمەد، ساڵی 1980 چووین بۆ پارێزگای سەماوە، لەكۆمەڵەی هونەر و وێژە وەكو ریتم و لە گرووپی موزیكی كاوە وەك ئەندام بەشداریمان تیایدا كردووە، لەسەر دەستی خوالێخۆشبوو موزیكژەن سەید ئەحمەد فێری ئامێری ڤیۆلین بووم، ساڵی 1995 چوومە ئەوروپا، لە كەناڵی میدیا لەگەڵ چەند هونەرمەندێك كاری هونەریم كرد، دوای ئەوە لەكەناڵی كوردستان تیڤی ستۆدیۆی ئەوروپا، چەندان بەرهەممان بۆ هونەرمەندان تۆماركرد، ساڵی 2011 گەڕامەوە بۆ كوردستان لەچالاكی قوتابخانەكان دەست بەكاربووم.\n* لە چ ساڵێك گرووپی موزیكی هەولێرتان دامەزراند؟\nساڵی 1992 گرووپی موزیكی هەولێرم دامەزراند، لەگەڵ هاوڕێیانی ئەو گرووپە كاری موزیكیمان بۆ كۆمەڵێك هونەرمەند كرد.\n* وەك شارەزایەكی بواری موزیك، رەوشی ئێستای موزیكی كوردی چۆن دەبینن؟\nرەوشی موزیكی كوردی لەو ماوەیەی تیرۆرستانی داعش هاتوون زۆر خراپە، نەمانی هاوكاری لەلایەن وەزارەتی روشنبیری و لاوان بۆ گرووپە موزیكییەكان، هۆكاری وەستانی هەموو چالاكییە موزیكییەكانە، ئەوە یەكێكە لەو هۆیانەی خراپی رەوشی موزیكی كوردی لە ئێستادا، وەختە بڵێم ساڵانی 20 رەوشی موزیك باشتربوو.\n* دەكرێت بڵێین موزیكی كوردی لەباشووری كوردستان، ناسنامەی خۆی هەیە و خاوەنی تایبەتمەندی خۆیەتی؟\nلە ئێستادا نەخێر، چوونكە زۆری و بۆری لەلایەك و قەیرانی دارایش هۆكارێكی دیكەیە، بۆیە ناتوانم بڵێم موزیكی كوردی خاوەن ناسنامەی تایبەتمەند بەخۆیەتی.\n* ئایا ئەو سەنتەر و رێكخراوە هونەرییانە، دەتوانن نەوەیەكی باش لەرووی موزیكەوە پێ بگەیەنن؟\nئەو هاوكارییەی تا رادەیەك دەدرا بەهونەرمەندان گەشەیەكی باشی بەخۆیەوە بینیبوو لەكردنەوەی خولی موزیك و تۆماركرنی گۆرانی نوێ و كردنەوەی فیستیڤاڵی ساڵانەی هونەری، هەتا لەرووی پێگەیاندنی نەوەیەكی هونەریشەوە، بەڵام بەداخەوە ئەوە 3 ساڵە هیچ ئاوڕێَك لەهونەر نەدراوەتەوە.\n* تاوەكو ئێستا وەك موزیكژەن، كارتان لەگەڵ چەند هونەرمەند كردووە؟\nكارم لەگەڵ زۆربەی هونەرمەندانی هەر چوارپارچەی كوردستان و ئەوروپا كردووە، زۆربەشیان من ئاوازم بۆ داناون، ماوەی 16 ساڵە لەگەڵ هونەرمەند شڤان پەروەر و خاتوو فاتێ كار دەكەم.\n* وەك موزیكژەنێك رای ئێوە لەسەر پرسی سەربەخۆیی كوردستان چییە؟\nمن وەكو موزیكژەن نەجم نەجمەدین خزمەتكار و قەرزداری هەر كەسێكم، هەوڵێ سەربەخۆیی كوردستان بدات، لێرەوە دەڵێم بەڵێ بۆ دەوڵەتی كوردستان، هەر بەو بۆنەیەوە دوو سرودم لەسەر سەربەخۆیی كوردستان ئامادەیە.


📅 20-08-2018 - دارستانەکانی دەرسیم هەر دەسووتێن! ڕاکەوت و ڕووداو\n📅 کاتوو تۆمارکەردەی Aug 20 2018 12:00AM\n👁 ئی بابەتە 4,183 جارێ وینیان\nباکووری کوردستان - حوسێن یوکا هاوسەرۆکی شارەوانیی [ زیاتەر... 👁] ✖ ✖ 11 1 ✔ 99% ✍ هـ.ب. 20-8-2018 0:00:00\n🏰 بەنداوی دوکان یاگەکێ\n📅 کاتوو تۆمارکەردەی Jan 28 2009 4:53PM\n👁 ئی بابەتە 21,373 جارێ وینیان\nلە ساڵانی 1954 تا 1959 لەسەر ڕووباری زێی بچووکدا و [ زیاتەر... 👁] ✖ ✖ 7 10 ✔ 99% ✍ هـ.ب. 28-1-2009 16:53:52


چەند فیلمی ترسناکی مێژووی سینەما\n20/6/2020 03:26 PM\nفیلمی ترسناک یەکێک لە پڕبینەرترین ژانرە سینەماییەکانە و بەردەوام جێی سەرنجی سینەمادۆستان بووە. ژانری ترس بۆ ماوەیەکی زۆر وەکو ژانرێکی کەم خەرج لە رێزی فیلمە پلە دووەکاندا پۆلێنبەندی دەکرا، بەڵام بەرەبەرە بوو بە ژانرێکی هونەری و لانیکەم لە یەک دەیەی رابردوودا چەندین فیلم لەم ژانرەدا دروست کراون کە بە باشترین فیلمەکانی سەدەی 21 دێنە ئەژمار. کاتێک باسی فیلمی ترسانک دەکرێت هەر کەسێک پێوەری خۆی هەیە، هەر بۆیە ئامادەکردنی لیستێک لە باشترین فیلم لەم بوارەدا هەندێک ئەستەمە و لەوانەیە هەمووان لەسەری کۆک نەبن. بەم حاڵەوە لەم بابەتە کورتەدا ئاماژە بە چەند دانە لەم فیلمانە دەکەین.\nئەم فیلمە چیرۆکی کەسێکە بە ناوی "مایکڵ مایزر" کە بە مناڵی دایک و باوکی خۆی کوشتووە و لە نەخۆشخانەی دەروونی خەوێندراوە و لە گەورەساڵیدا لەم نەخۆشخانەیە رادەکات. ئەو شتەی کە وەشانی ئۆرجیناڵی فیلمی هەلۆوین لە فیلمە ترسناکەکانی دیکە ترسناکتر دەکات ئەوەیە کە ئەم فیلمە تێکەڵاوێکە لە ریاڵیزم و چەمکە مێتافیزیکییەکان. ئەم کەسایەتییە لەغاو ناکرێت و تەنها وزەی سەروو مرۆییەکەی شێتی و "سایکۆپات" بوونەکەیەتی. دەمامکێ بێ هەست و مۆزیکی سادە بەڵام ترسناکەکەی "جان کارپنتەر" ئەم کاراکتەرە ترسناکتر دەکات.\nلە بەرامبەر کەسایەتی "مایکڵ مایزر" و جیاواز لەو لە هەموو بوارەکاندا، "فرێدی گرۆگر" کەسایەتییەکی چەنەباز و کۆمەڵایەتییە. درێژەی ئەم کەسایەتییە لە چەندین فیلمی دیکەدا هەیە بەرەبەرە بەرەو کۆمیدیا ئەڕوات، بەڵام وەشانی سەرەکی بەڕاستی ترسناکە. "فرێدی" بکوژه و دەستدرێژی سێکسی دەکاتە سەر مناڵان کە لەلایەن پۆلیسەوە ئازاد دەکرێت و پاشان لە لەلایەن چەند خێزانەوە دەکوژرێت. بەڵام کاتێک دێتە ناو خەونی مناڵەکانیان و لە تاریکیدا درێژە بە جەنایەتەکانی دەدا، خیزانەکان تێدەگەن کە تووشی هەڵەیەکی گەورە بوون.\nفیلمی The Exorcist لە روانگەی زۆرینەی رەخنەگرانی سینەماوە ترسناکترین فیلمی مێژووی سینەمایە. ئەم فیلمە کە بەپێی رۆمانێک هەر بەو ناوە لەنووسینی "ویلیام پیتەر بلتی"ـەوە دروست کراوە، چیرۆکی مناڵێک دەگێڕێتەوە کە گیرۆدەی رۆحێکی شەیتانی بووە و تیمێکی دوو کەسی لە قەشەکان بۆ هێنانە دەرەوەی ئەم رۆحە نەگریسە لە جەستەی مناڵەکە دێنە لای و هەوڵ ئەدەن کێشەکەی چارەسەر بکەن. ئەم فیلمە لە کاتی بڵاوبوونەوەدا لە دە بەشی خەڵاتی ئۆسکاردا بوو بە بەربژێر.


نه‌ته‌وه یه‌كگرتوه‌كان" ئه‌مریكاى باشوور بۆته مۆڵگه‌ى بازرگانى وبه‌كوێله‌بردنى ژنان"\nبه‌پێ راپۆرتێكى لیژنه‌ى كۆمه‌ڵایه‌تى ومرۆیى له‌رێكخراوى گشتى نه‌ته‌وه یه‌كگرتووه‌كان، هه‌ریه‌ك له‌ڵاتانى ( فه‌نزویلا، كۆڵومبیا ) بونه‌ته مۆڵگه‌ى به‌كارهێنانى ژنان وكچان به‌مه‌به‌ستى به‌كوێله‌بردن وبازرگانى سێكسى.. ئه‌میندارى گشتى نه‌ته‌وه یه‌كگرتووه‌كانیش ده‌لێت" چیتر بێده‌نگ نابین".\nراپۆرته‌كه‌ى لیژنه‌ى كۆمه‌ڵایه‌تى ومرۆیى له‌رێكخراوى گشتى نه‌ته‌وه یه‌كگرتووه‌كان، كه‌رۆژى پێنجشه‌مه‌ى رابردوو 17/1/2019 بڵاوكرایه‌وه، ئاماژه‌ى به‌وه‌شكرد، به‌پَى به‌دواداچوونه‌كانى لیژنه‌ى ناوبراو ته‌نها له‌ساڵى رابڕدوودا 2018 ( 51322) حاڵه‌تى به‌كۆیله‌بردن وبازرگانى كردن به‌ژنان وكچانه‌وه له‌هه‌ریه‌ك له‌وڵاته‌كانى فه‌نزویلا و كۆڵۆمبیا تۆمار كراون، به‌رپرسان ولایه‌نه ئه‌منییه‌كانى وڵاتانى ناوبراویش بێ ئاگایى خۆیان له‌و حاڵه‌تانه ده‌ڕبریوه‌و هاوكات، داواشیان له‌رێكخراوى گشتى نه‌ته‌وه‌یه‌كگرتووه‌كان كردووه هاوكارى خێراو پێویست بخاته‌ڕوو... له‌و ڕووه‌شه‌وه نه‌نتۆنیو غوتیریس ئه‌میندارى گشتى نه‌ته‌وه‌یه‌كگرتووه‌كان، وتى" دۆسییه‌ى بازرگانى كردن به‌ژنان وكچان له‌وڵاتانى ئه‌مریكاى لاتین بۆته گرفتێكى گه‌وره‌ى مه‌ترسیدار، رێكخراوى نه‌ته‌وه یه‌كگرتووه‌كانیش له‌نزیكه‌وه چاودیرى ووردى دۆسییه‌كه‌و ئه‌و رێوشوێنانه‌ش ده‌كات كه‌حكومه‌تى هه‌ریه‌ك له‌و وڵاتانه ده‌یگرێته‌به‌ر بۆ كه‌م كردنه‌وه‌و سنوورداركردنى دیارده‌كه"، وتیشى" مایه‌ى نیگه‌رانییه له‌ساڵى 2019، هاوكات له‌گه‌ڵ ئه‌و پێشكه‌وتنانه‌ى بواره جیاوازه‌كانى ژیانى كۆمه‌ڵایه‌تى گه‌لانى گرتۆته‌وه دۆسییه‌ى به‌كوێله‌بردنى ژنان وكچان جارێكى تر ببنه‌وه مانشێتى میدیا جیهانییه‌كان وله‌به‌رامبه‌ریشدا دیدێكى ڕوون نه‌بێت بۆ چۆنییه‌تى چاره‌سه‌ر وبنبڕكردنى.. ئێمه چیتر بێده‌نگ نابین، كاردانه‌وه‌ى پێویستمان ده‌بێت به‌رامبه‌ر به‌مافیاكانى بازرگانى وهه‌روه‌ها حكومه‌تیش له‌هه‌ریه‌ك له‌و دوو وڵاته".\nكۆلۆمبیا وفه‌نزویلا، ده‌كه‌ونه باكوورى كیشوه‌رى ئه‌مریكاى باشوور، به‌دوو له‌دیاریترین ئه‌و وڵاتانه هه‌ژمار ده‌كرێن كه‌دیارده‌ى بازرگانى كردن به‌ژنان وكچان تێیاندا له‌ئاستێكى به‌رزدایه، به‌پێ تۆماره فه‌رمییه‌كانیش له‌ماوه‌ى 5 ساڵى رابڕدوودا ( 2013 ـ 2018)، نزیكه‌ى 237,465 حاڵه‌تى به‌كاربردنى ژنان وكچان بۆ مه‌رامى بازرگانى ناشه‌رعى وبه‌كۆیله‌بردن له‌هه‌ریه‌ك له‌و دوو وڵاته‌دا تۆماركراون .\nهه‌رێمى كوردستان.. سكاڵا تۆمار كردن له‌لایه‌ن ژنان وكچانه‌وه زیادى كردووه\nد.ئیبتیسام: ئه‌ركى داهاتووم گرنگیدانى زیاتره به‌قه‌ڵه‌م، رۆڵى ژن له‌كایه رۆشنبیرییه‌كان\nئامێرێكى نۆى بۆ روبه‌ڕووبونه‌وه‌ى گێچه‌ڵى سێكسى له‌شوێنه گشتیه‌كان\nهه‌رێمى كوردستان.. سكاڵا تۆمار كردن له‌لایه‌ن ژنان وكچانه‌وه زیادى كردووه


ڕۆژنامەنوسانی سلێمانی زیاتر لە١٠ ساڵە چاوەڕێی وەرگرتنی پارچەیەک زەوین\nخەڵک – بەشی هەواڵ\n٢٥٢ ڕۆژنامەنوسی کارای سلێمانی لەداواکارینامەیەکدا بۆ پەرلەمانتارانی کوردستان، داوادەکەن کە بەدواداچوون بۆ ئەو فۆڕمە بکەن، کە لەساڵی ٢٠٠٩وە واژۆیان کردووە، بۆئەوەی سەدمەندبن لەزەوی نیشتەجێبوون.\nلەداواکارینامەکەی ئەو ڕۆژنامەنوسانەدا ئەوە خراوەتەڕوو،۲٥۲ ڕۆژنامەنووسی کارای سنوری پارێزگای سلێمانی لەساڵی ۲۰۰۹ ەوە فۆرمی زەوی وەرگرتنیان لە لقی سلێمانی سەندیکای ڕۆژنامەنووسانی کوردستان پڕکردووەتەوە، بەڵام تا ئێستا هیچیان بۆ نەکراوە، ئەمە لەکاتێکدا ئێستا باس لەوە دەکرێت لەسنووری سلێمانی خەڵکانی دەستڕۆیشتوو بەدۆنم زەوی داگیردەکەن و دابەشی دەکەن بەسەر خەڵکی ناسایستەدا!\nئەوەش باسکراوە، داواکارن لە سەرجەم ئەندامانی پەرلەمانی کوردستان و لیژنە پەیوەندیدارەکان ، ئەم داواکاری و کێشەیەیان لە پەرلەمانی کوردستان باس بکرێت و بەدواداچوونی بۆبکەن، و لەچوارچێوەی هەر پرساندن یان میواندارییەکی سەرۆکایەتی حکومەتی هەرێم و وەزیری شارەوانی ئەو پرسیارەیان ئاراستەبکرێت بۆ ڕۆژنامەنووسانی سلێمانی هەمیشە دەبێت مافخوراوبن.\nبۆ بەڕێزان/ سەرجەم پەرلەمانتارانی کوردستان\nپاش ڕێز و سڵاومان\nئێمە ۲٥۲ ڕۆژنامەنووسی کارای سنوری پارێزگای سلێمانی لەساڵی ۲۰۰۹ ەوە فۆرمی زەوی وەرگرتنمان لە لقی سلێمانی سەندیکای ڕۆژنامەنووسانی کوردستان پڕکردووەتەوە، بەڵام تا ئێستا هیچمان بۆ نەکراوە، ئەمە لەکاتێکدا ئێستا باس لەوە دەکرێت لەسنووری سلێمانی خەڵکانی دەستڕۆیشتوو بەدۆنم زەوی داگیردەکەن و دابەشی دەکەن بەسەر خەڵکی ناسایستەدا!\nداواکارین لە سەرجەم ئەندامانی بەڕێزی پەرلەمانی کوردستان و لیژنە پەیوەندیدارەکان ، ئەم داواکاریی و کێشەیەی ئێمە لە پەرلەمانی کوردستان باس بکرێت و بەدواداچوونی بۆبکەن، و لەچوارچێوەی هەر پرساندن یان میواندارییەکی سەرۆکایەتی حکومەتی هەرێم و وەزیری شارەوانی ئەو پرسیارەیان ئاراستەبکرێت بۆ ڕۆژنامەنووسانی سلێمانی هەمیشە دەبێت مافخوراوبن؟ و دوای زیاتر لە دەساڵ چاوەڕوانی چاوەڕوانی چی دیکە لە حکومەتی هەرێم بکەین؟ و بۆ تا ئێستا زەویمان پێنادرێت یان لە پڕۆژە نیشتەجێ بوونەکان سودمەند نەبووین؟\n۲٥۲ ڕۆژنامەنووسی سنوری پارێزگای سلێمانی\nمێیینەیەک لە فەزایەکی نێردا هونەر ئەوەیە؛ جلی ژن هەڵواسیت و پیاو بەڕووتی نیشان بدەیت!\nئازار وایە ئیتر.. سیما ئارامەکان دەشێوێنێت!\nئێوارەی ئەمرۆ پێشوازیمان كرد لە توێژەری سەربەخۆی فەرەنسی (ماری كورو) و رۆژنامەنوس ئارام سەعید.\nئەمرۆ لێدوانمان بۆ کەناڵێ ئاسمانی سپێدە، بۆچونی سەنتەری میترۆمان لەسەر پێشنیازە یاسای ھێمای نیشتیمانی و نەتەوایەتی خستەڕو.\nبه‌وێنه: مەڕاسیمی رۆژی جیهانی مافی زانیایری بەڕێوەچوو\nبه‌وێنه: 11 یه‌مین ساڵیادی تیرۆركردنی شه‌هیدی قه‌ڵه‌م سۆرانی مامه حه‌مه كرایه‌وه\nڕاپـۆرتێکی تایبەت لەسەر ئازادی ڕۆژنامەگەری\nسەنتەری میترۆ ئاماری پێشێلكاری بڵاوكردەوە


چەند ستایلێکی جوانی جلوبەرگ کە بۆ ئەم ڕەمەزانە دەتوانیت لە کەنتۆرەکەدا بیدۆزیتەوە - تۆڕی میدیایی خەڵک\nئەمەی خوارەوە چەند ستایلێکی جوانی جلوبەرگ و ڕێکخستنی جلوبەرگەکانتە کە بۆ ئەم ڕەمەزانە دەتوانیت لە کەنتۆرەکەدا بیدۆزیتەوە:\nعەبای درێژ ئێستا یەکێکە لە مۆدێلە گەنجانەکان و وەک جاران تەنها بۆ خانمانی بەتەمەن نییە، دەتوانیت بەپێی ڕەنگ و ستیالی گونجاوی خۆت هەڵی بژێریت و بۆ ئەم مانگە بەکاری بهێنیت.\nئەمیش یەکێکی دیکەیە لە مۆدێلە جوانەکان بۆ ڕەمەزان، کەم هەم ئاسودەیە و هەم جوانە و هەمیش داپۆشراوە، تەنها ئەوەی گرنگە ئەوەیە کە لەسەریشەوە جلێکی گونجاوی لەگەڵدا لەبەر بکەیت.\nعەزی درێژ یەکێکە لە ستایلە جوانەکان کە بۆنمونە دەتوانیت چاکەتێکی کابۆشی لەگەڵدا لەبەربکەیت و دیمەنێکی مۆدێرنی پێببەخشیت.\nجلی یەک ڕەنگ\nئەم جۆرە جلوبەرگە هەم سادەیە، هەم جوان و کەشخەیە و ئاسانیش دێت بە دەستەوە، ئەوەی گرنگە ئەوەیە کە لەچک و پێڵاو و جانتاکەشتی لەگەڵدا بگونجێنیت.


:: AM:11:48:22/01/2022 \nگۆرانیبێژی لاو هه‌ردی سه‌لامی، بۆ ساڵی 2022 نوێترین و یه‌كه‌م به‌رهه‌می هونه‌ری به‌شێوه‌ی كلیپ به‌ناوی "ئالووده" بڵاو كرده‌وه، هاوكات له ماوه‌یه‌كی كه‌مدا به‌هۆی زۆری بینه‌ر كه تا ئێسته گه‌یشتووه‌ته زیاتر له 32 هه‌زار بینه‌ر، له یوتیوب ترێندی وه‌رگرتووه.\nگۆرانیبێژ هه‌ردی سه‌لامی له كه‌ناڵی تایبه‌تی خۆی له یوتیوب كلیپی "ئالووده"ی بڵاو كرده‌وه كه یه‌كێكه له به‌رهه‌مه نوێیه‌كانی، له تێكست و ئاوازی هونه‌رمه‌ند خۆیه‌تی، ئه‌فشین شوكری كاری دابه‌شكردنی موزیكی بۆ كردووه، Salami class سپۆنسه‌ری بۆ كردووه.\nكلیپی "ئالووده" پێكهاتووه له ڤیدیۆیه‌كی دوو خوله‌ك و 29 چركه‌یی، به‌همه‌ن ڕه‌حمان كاری ژه‌نینی گیتاری ئه‌نجام داوه، ده‌رهێنانی كلیپه‌كه ناسر حه‌یده‌ری جێبه‌جێی كردووه.\nئه‌مه له‌كاتێكدایه هه‌ردی سه‌لامی كاری له‌سه‌ر چه‌ند به‌رهه‌مێكی تریش كردووه و بڕیاره له ئاینده‌یه‌كی نزیكدا بڵاویان بكاته‌وه، به‌ناوه‌كانی "وه‌ره، كۆڤید-20، نه‌فره‌ت، ئالووده، پیرۆزت بێت".\nهه‌ردی سه‌لامی له ساڵی 1987 له سلێمانی له دایك بووه، ده‌رچووی به‌شی شانۆیه له په‌یمانگه‌ی هونه‌ره جوانه‌كان، سه‌ره‌تا وه‌ك ده‌رهێنه‌ر كاری كردووه و ماوه‌یه‌كه ده‌ستی به گۆرانیگوتن كردووه، چه‌ندان گۆرانی و ڤیدیۆ كلیپی هه‌یه، یه‌كێكه له ناودارترین گۆرانیبێژه لاوه‌كانی ئێسته. له ساڵی 2021دا پێنج به‌رهه‌می بڵاو كرده‌وه به‌ناوه‌كانی "وه‌كو من، له‌یلا، ناوی عه‌شق، چاوه‌ڕێم، جه‌زاب".


یاریه‌كانی هه‌فته‌ی سێهه‌می خولی پله یه‌كی تۆپی پێی یانه‌كانی كوردستان ده‌ستی پێكرد .\nكاتژمێر 2:00 ی پاش نیوه‌ڕۆی ڕۆژی سێ شه‌ممه 4 / 12 / 2018 و به ئه‌نجام دانی چوار یاری هه‌فته‌ی سێهه‌می خولی پله یه‌كی تۆپی پێی یانه‌كانی كوردستان ئه‌نجام دراو له یارییه‌كانی ئه‌و ڕۆژه‌ش ڕكابه‌ری له نێوان یانه‌كانی كۆمه‌ڵه‌ی یه‌كه‌م بوو .\nله شاری سلێمانی و له‌سه‌ر یاریگه‌ی خۆی تیپی تۆپی پێی یانه‌ی سیروانی نوێ میوانداری كرد له یانه‌ی هه‌ڵه‌بجه‌ی شه‌هید و تێیداو دوایی یاریه‌كی ئاست به‌رز سه‌رئه‌نجام تیپی تۆپی پێی یانه‌ی سیروانی نوێ توانی به ئه‌نجامی 2-1 گۆڵ له نێو جه‌ماوه‌ره‌كه‌ی بردنه‌وه به‌ده‌ست بهێنێت .\nئه‌مه‌و له دووه‌م یاری دا ئاشتی له‌سه‌ر یاریگه‌ی خۆیدا ڕوبه‌ڕوی ئاڵتون كۆپری بونه‌وه و ئه‌نجامی ئه‌و یاریه‌ش به 5-0 گۆڵ له‌به‌رژه‌وه‌ندی یانه‌ی ئاشتی به كۆتاهات .\nله لایه‌كی دیكه‌وه و له شاری كۆیه و له‌سه‌ر یاریگه‌ی یانه‌ی كۆیه ، تیپی تۆپی پێی یانه‌ی هه‌ڵۆ بوونه میوانی تیپی تۆپی پێی یانه‌ی كۆیه و ئه‌نجام به 3 گۆڵی بێ وه‌لاَم له به‌رژه‌وه‌ندی یاریزانانی كۆیه به كۆتاهات .\nهه‌روه‌ك یاری نێوان یانه‌كانی سۆران و شێخان-یش ته‌واو نه‌كرا .


کۆدی هەواڵ: 5827\nڕێکەوتی بڵاوکردنەوە: 13:39 - 2022/04/26\nبەپێی هەواڵی کوردپرێس، دامەزراوەی میدیایی درەو لە ڕاپۆرتێکدا دۆخی سەرچاوە نەوتییەکان و ڕێژەی بەرهەمهێنانی نەوتی لە هەریەک لە ناوچەکانی ژێر کونترۆڵی دوو حزبی دەسەڵاتداری هەرێمی کوردستان واتا یەکێتی نیشتمانیی کوردستان و پارتی دیموکراتی کوردستان، لێکداوەتەوە.\nبەپێی زانیارییەکان یەدەگی نەوتی پارێزگای سلێمانی بە زیاتر لە 36 ملیار بەرمیل و بە 65%ی زیاتری کۆی یەدەگی نەوتی هەرێم دەخەمڵێندرێت.\nئەمە لە کاتێکدایە لە کۆی 9 بلۆک کە گەیشتوون بە قۆناغی بەرهەمهێنان لە دەڤەری سەوز، تەنیا 7.3% بەرهەمی نەوتی هەرێم پێکدەهێنن.\nزانیاری جیاواز بەردەستە لە بارەی بڕ و قەبارەی یەدەگی نەوتی هەرێم، بەڵام زانیارییە فەرمییەکانی حکوومەتی هەرێمی کوردستان لە ساڵی 2010ەوە ئاماژە بەوە دەدەن کە بە 45 ملیار بەرمیلی خەمڵێنراو لە نەوتی یەدەگ لە هەرێمی کوردستاندایە، ئەم ژمارەیەش لە سایتی فەرمی حکوومەتی هەرێمی کوردستان بڵاو کراوەتەوە.\nهەر لەم بارەیەوە وەزیری پێشووی وەزارەتی سامانە سروشتییەکان ئاشتی هەورامی لە 19ی ئابی 2010 لە ته‌لاری وه‌زاره‌تی رۆشنبیری و لاوان، لە کۆنگره‌یه‌کی رۆژنامه‌وانیدا سه‌باره‌ت یه‌ده‌گی نه‌وت له هەرێمی کوردستان رایگه‌یاند؛ "45 ملیار به‌رمیل نه‌وت له‌هه‌رێمی کوردستان هه‌یه".\nبەپێی ڕاپۆرتێکی ڕێکخراوی دۆر بۆ زانیاری نەوتی کوردستان کە لە ساڵی 2015دا بڵاوکراوەتەوەو تێدا هاتووە "هەرێمی کوردستان خاوەن 50 ملیار بەرمیل نەوتی یەدەگی جێگیر و 80 ملیار بەرمیل نەوتی یەدەگی ناجێگیرە".\nبەپێی زانیارییە ڕۆژنامەوانییەکان یەدەگی نەوتی پارێزگای سلێمانی بە زیاتر لە 36 ملیار بەرمیل و بە 65%ی زیاتری کۆی یەدەگی نەوتی هەرێم دەخەمڵێندرێت.\nلەکۆی 57 بلۆکی کانزایی نەوت و گاز، 23 بلۆکی نەوتی کە 1 بلۆکیان هیچ وەبەرهێنانێکی تێدا نەکراوە، جگە لە 2 بلۆکی گازی، دەکەونە سنوری ناوچەی سەوزەوە لە پارێزگای سلێمانی و هەڵەبجە و ئیدارەی گەرمیان، کە 13 کۆمپانیای بیانی کاری پشکنین و گەڕان و هەڵکەندن بەرهەمێنانی نەوت دەکەن جگە لە گاز، ناسنامەی کۆمپانیاکان دەگەڕێتەو بۆ 7 جیاوازی هەریەک لە ئەمریکا، روسیا، کەنەدا، تورکیا، کۆریا، ئیسپانیا، ئوسترالیا و ئیتاڵیا. بەم شێوەیە.\n1. بلۆکی بێتواته: لەپارێزگای سلێمانی، له شارۆچکه‌ی حاجیاواوه ده‌ست پێده‌کات و تا ده‌گاته شارۆچکه‌ی بێتواته و بالیسان و ناوچه‌ی خۆشناوه‌تی و ڕووبه‌ره‌که‌ی 650 کیلۆمه‌تر دووجایە. 80%ی پشکه‌کانی دراوه‌ته کۆمپانیای ئیکسۆن مۆبایلی ئه‌مریکی و 20%ی پشکی کیپکۆی حکومەتی هەرێم کوردستانە.\n2. بلۆکی شه‌کرۆک: لەپارێزگای سلێمانی، له ناحیه‌ی خدرانی دوکانه‌وه ده‌ست پێده‌کات نا نزیک شه‌قڵاوه ڕووبه‌ره‌که‌ی 418 کیلۆمه‌تر دووجایه. پشکی 64% دراوه‌ته کۆمپانیای هیسس و 16% بۆ پیترۆسیڵتیک و 20%ی پشکی کیپکۆی حکومەتی هەرێم کوردستانە.\n3. بلۆکی قه‌ڵادزێ: لەپارێزگای سلێمانی، سه‌رجه‌م قه‌زای قه‌ڵادزێ و به‌ری مه‌رگه‌و ده‌ریاچه‌ی دوکان و ڕانیه ده‌گرێته‌وه نزیکه‌ی 2000 کیلۆمه‌تر دووجایه. پشکی 80%دراوه‌ته کۆمپانیای ڕیپسۆڵ و 20%ی پشکی کیپکۆی حکومەتی هەرێم کوردستانە.\n4. بلۆکی خه‌له‌کان: لەپارێزگای سلێمانی، شارۆچکه‌ی خه‌له‌کان و چیای هه‌یبه‌ت سوڵتان و به شێک له ده‌شتی کۆیه تا سه‌ر زێ ی بچوک ده‌گرێته‌وه و ڕووبه‌ری 624 کیلۆ مه‌تر دووجایه بڕی 2.450 ملیار به‌رمیل نه‌وتی تێدایه. پشکی کۆمپانیاکان گاز پڵەس 40% تورکش ئینتیتی 40% و 20%ی پشکی کیپکۆی حکومەتی هەرێم کوردستانە.\n5. بلۆکی پیره‌مه‌گرون: لەپارێزگای سلێمانی، ڕۆژهه‌ڵاتی ڕێگای دووکان –سلێمانی و بناری چیای پیره مه‌گرون تاده‌گاته شارۆچکه‌ی دوکان ده‌گرێته‌وه ڕووبه‌ره‌که‌ی زیاتر له 730 کیلۆمه‌تر دووجایه. پشکی 80% دراوه‌ته کۆمپانیای ڕیپسۆڵ و 20%ی پشکی کیپکۆی حکومەتی هەرێم کوردستانە.\n6. بلۆکی میران: لەپارێزگای سلێمانی، له‌تاسلوجه‌وه ده‌ست پێده‌کات ڕۆژئاوای ڕێگای دووکان –سلێمانی و به شێک له ناحیه‌ی ئاغجه‌له‌رو شارۆچکه‌ی بازیان و سه‌یرانگای چه‌می ڕه‌زان ده‌گرێته‌وه و ڕووبه‌ره‌که‌ی 1015 کیلۆمه‌تر دووجایه و دوو کێڵگه‌ی گه‌وره‌ی تێدایه میران ڕۆژهه‌ڵات بڕی 1.637 ملیار به‌رمیل نه‌وتی تێدا دۆزراوه‌ته‌وه. پشکی کۆمپانیاکان بڕی 75% دراوه‌ته گه‌نه‌ڵ ئێنێرجی تورکی و 25%ی پشکی کیپکۆی حکومەتی هەرێم کوردستانە.\n7. بلۆکی بازیان: لەپارێزگای سلێمانی، چیای سه‌گرمه‌و خۆراوای حه‌وزی بازیان و شارۆچکه‌ی ته‌کێ و به شێک له ناحیه‌ی ئاغجه‌له‌ری قه‌زای چه‌مچه‌ماڵ ده‌گرێته‌وه ڕووبه‌ری 473 کیلۆمه‌تر دووجایه، بڕی نه‌وتی یه‌ده‌گی 1.178 ملیار به‌رمیله. پشکی کۆمپانیاکان که‌ی ئێن ئۆ سی کۆری 80% و20%ی پشکی کیپکۆی حکومەتی هەرێم کوردستانە.\n8. بلۆکی باکوری سه‌نگاو: لە ناوچەی گەرمیان، ده‌که‌وێته باکوری ناحیه‌ی سه‌نگاو له قه‌زای چه‌مچه‌ماڵ، ڕووبه‌ری 492 کیلۆ مه‌تر دووجا ده‌گرێته‌وه و به‌پێ ی زانیارییەکان بڕی 6.163 ملیار به‌رمیل نه‌وتی تێدایه. پشکی ئه‌م بلۆکه سه‌ته‌ر لینگ ئینه‌رجی ئه‌مریکی 40% و ئه‌داکس هاوبه‌شی که‌نه‌دی و سویسری 20%و20% که‌ی ئێن ئۆ سی کۆری و 20%ی پشکی کیپکۆی حکومەتی هەرێم کوردستانە.\n9. بلۆکی تۆپخانه: لە ناوچەی گەرمیان، ڕۆژهه‌ڵاتی ناحیه‌ی قادرکه‌ره‌م و ناوچه‌ی جه‌باری ده‌گرێته‌وه و ڕووبه‌ری 945 کیلۆ مه‌تر دووجایه، بەپێی زانیارییەکان بڕی 4 ملیار به‌رمیل نه‌وتی تێدایە سه‌ره‌ڕای بڕێکی زۆری گاز. لە ناوچەی گەرمیان، پشکه‌کانی 60% دراوه‌ته تالیسمان ئینه‌رجی که‌نه‌دی و 20%ی پشکی کیپکۆی حکومەتی هەرێم کوردستانە. 20% ماوەتەوە بۆ لایەنێکی تر.\n10. بلۆکی تازه: لە ناوچەی گەرمیان، به‌شێک له سنووری ناحیه‌ی نه‌وجول و خۆرئاوای ناحیه‌ی قادرکه‌ره‌م ده‌گرێته‌وه، ڕووبه‌ره‌که‌ی 700 کیلۆمه‌تر دووجایه، پێشبینی بڕی 3 ملیار یه‌ده‌گی نه‌وت و بڕێکی زۆر گاز ده‌کرێت. پشکی 60% دراوه‌ته کۆمپانیای ئۆیڵ سێرچی ئوسترالی و پشکی 20% دراوه‌ته تۆتاڵی فه‌ڕه‌نسی و 20%ی پشکی کیپکۆی حکومەتی هەرێم کوردستانە.\n11. بلۆکی په‌ڵکانه: لە ناوچەی گەرمیان، قه‌زای دووزخورماتو ناحیه‌ی جه‌باره و ڕۆژهه‌ڵاتی ئه‌و قه‌زایه ده‌گرێته‌وه ڕووبه‌ره‌که‌ی 529 کیلۆ مه‌تر دووجایه، بڕی 1.58 ملیار به‌رمیل نه‌وتی تێدایه. پشکی 60% دراوه‌ته کۆمپانیای شاماران پیترۆلیۆم و 20% پشکی پیت ئۆیڵی تورکیه و20%ی پشکی کیپکۆی حکومەتی هەرێم کوردستانە.\n13. بلۆکی ڕۆژهه‌ڵاتی عه‌ربه‌ت: لەپارێزگای سلێمانی، ناوچه‌ی سیوه‌یل و به‌رزنجه‌و به شێک له شارەزوورو تا ناحیه‌ی ناڵپارێز له قه زای پێنجوێن ده‌گرێته‌وه و ڕووبه‌ره‌که‌ی نزیکه‌ی 700 کیلۆمه‌تر دووجایه. 80%ی پشکه‌کانی دراوه‌ته کۆمپانیای ئیکسۆن مۆبایلی ئه‌مریکی و 20%ی پشکی کیپکۆی حکومەتی هەرێم کوردستانە.\n14. بلۆکی عه‌ربه‌ت: شاری سلێمانی و شاخی گۆیژه‌و ئه‌زمڕو ناحیه‌ی عه‌ربه‌ت تا هه‌ڵه‌بجه‌ی تازه ده‌گرێته‌وه ڕووبه‌ره‌که‌ی 974 کیلۆمه‌تر دووجایه، بڕی 1.177 ملیار به‌رمیل نه‌وتی تێدایه. پشکی کۆمپانیاکان شاماران پیترۆلیۆم 60% و 20%ی پشکی کیپکۆی حکومەتی هەرێم کوردستانە. 20% ماوەتەوە بۆ لایەنێکی تر.\n15. بلۆکی به‌رانان: لەپارێزگای سلێمانی، باشوری خۆرهه‌ڵاتی شاری سلێمانی و چیای به‌رانان ده‌گرێته‌وه تا ده‌گاته ده‌ریاچه‌ی ده‌ربه‌ندیخان و ڕووبه‌ره‌که‌ی 722 کیلۆمه‌تر دووجایه. پشکی کۆمپانیاکان تالیسمانی که‌نه‌دی 60% کۆمپانیای مورفی 20% و 20%ی پشکی کیپکۆی حکومەتی هەرێم کوردستانە.\n16. بلۆکی قه‌ره‌داغ: لەپارێزگای سلێمانی، ناوچه‌ی قه‌ره‌داغ و خۆرهه‌ڵاتی چیای سه‌گرمه و ڕۆژ ئاوای ڕووباری سیروان ده‌گرێته‌وه تا ده‌گاته ده‌ربه‌ندیخان و ڕووبه‌ری ئه‌م بلۆکه 846 کیلۆمه‌تر دووجایه، به پێی ڕاپۆرتی سکۆتیا کاپیتاڵ بڕی 4.896 ملیار به‌رمیل نه‌وتی یه‌ده‌گی تێدایه. 80%ی پشکه‌کانی درا بە کۆمپانیای ئیکسۆن مۆبایلی ئه‌مریکی و 20%ی پشکی کیپکۆی حکومەتی هەرێم کوردستانە.\n17. بلۆکی باشوری سه‌نگاو: لە ناوچەی گەرمیان، سه‌نته‌ری ناحیه‌ی سه‌نگاو و ده‌وروبه‌ری ده‌گرێته‌وه و ڕووبه‌ری 846 کیلۆ مه‌تر دووجایه پێشبینی یه‌ده‌گی 2 ملیار به‌رمیل نه‌وت ده‌کرێت و بڕی یه‌ک تریلیۆن مه‌تر سێجا گازی سروشتی تێدایه. پشکی 60%ی دراوه‌ته که‌ی ئێن ئۆ سیی و 20%ی پشکی کیپکۆی حکومەتی هەرێم کوردستانە. 20% ماوەتەوە بۆ لایەنێکی تر.\n18. بلۆکی کورده‌میر: لە ناوچەی گەرمیان، خوارووی ناحیه‌ی سه‌نگاو و باکوری قه‌زای که‌لار ده‌گرێته‌وه و تا سه‌ر ڕووباری سیروان و ڕووبه‌ره‌که‌ی 620 کیلۆمه‌تر دووجایه وبڕی 5.129 ملیار به‌رمیل نه‌وتی یه‌ده‌گی تێدایه. پشکی 40%ی دراوه‌ته ویسترۆن زاگرۆسی که‌نه‌دی و 40%ی پشکی تالیسمان ئێنێرجی و 20%ی پشکی کیپکۆی حکوومەتی هەرێم کوردستانە.\n19. بلۆکی گه‌رمیان: باکوری قه‌زای که‌لارو ناحیه‌کانی باوه‌نورو سه‌رقه‌ڵاو شێخ ته‌ویل ده‌گرێته‌وه و ڕووبه‌ره‌که‌ی 2120 کیلۆمه‌تر دووجایه، بڕی زیاتر له 4 ملیار به‌رمیل نه‌وتی تێدایه. پشکی 40%ی کۆمپانیای گاز پرۆم له کۆمپانیای تالیسمانی کڕیوه و پشکی 40%ی دراوه‌ته کۆمپانیای ویسترۆن زاگرۆس و 20%ی پشکی کیپکۆی حکومەتی هەرێم کوردستانە.\n20. بلۆکی شاکه‌ل: لە ناوچەی گەرمیان، خواروی قه‌زای که‌لار و ناحیه‌ی ڕزگاری و قه‌زای کفری ده‌گرێته‌وه ڕووبه‌ره‌که‌ی 832 کیلۆمه‌تر دووجایه، نزیکه‌ی 2 ملیار به‌رمیل نه‌وتی یه‌ده‌گی تێدایه. پشکی 80%ی کۆمپانیای گاز پرۆم و 20%ی پشکی کیپکۆی حکومەتی هەرێم کوردستانە.\n21. بلۆکی چیا سورخ: لە ناوچەی گەرمیان، ده‌که‌وێته ڕۆژهه‌ڵاتی ڕووباری سیروان و ناحیه‌کانی قۆره‌توو مه‌یدان له قه‌زای خانه‌قین ده‌گرێته‌وه تا سنوری ئێران و ڕووبه‌ری 938 کیلۆمه‌تر دووجایه و به پێی ڕاپۆرتی سکۆتیا کاپیتاڵ بڕی 5.656 ملیار به‌رمیل نه‌وتی تێدایه. لە ناوچەی گەرمیان، کۆمپانیای گه‌نه‌ڵ ئێنێرجی تورکی 60% پشکه‌کانی له کۆمپانیای لۆنگفۆرد ئێنێرجی کڕیوه و پیت ئۆیڵ خاوه‌نی 20%ی پشکه‌کانه‌و 20%ی پشکی کیپکۆی حکومەتی هەرێم کوردستانە.\n22. بلۆکی قه‌ره‌هه‌نجیر: لە ناوچەی گەرمیان، ده‌که‌وێته نێوان چه‌مچه‌ماڵ و که‌رکوکه‌وه، ناوچه‌ی شوان و ناحیه‌ی قه‌ره‌هه‌نجیرو ناحیه‌ی ته‌کێی جه‌باری ده‌گرێته‌وه و ڕووبه‌ره‌که‌ی نزیکه‌ی 1200 کیلۆمه‌تردووجایه، پێشبینی بڕی 5 بۆ 10 ملیار به‌رمیل نه‌وت ده‌کرێت. 80%ی پشکه‌کانی درا بە کۆمپانیای ئیکسۆن مۆبایلی ئه‌مریکی و 20%ی پشکی کیپکۆی حکومەتی هەرێم کوردستانە.\n23. بلۆکی هه‌ڵه‌بجه: لەپارێزگای سلێمانی، ده‌که‌وێته سنوری قه‌زای هه‌ڵه‌بجه‌ی شه‌هیده‌وه و ڕووبه‌ره‌که‌ی نزیکه‌ی 1000 کیلۆمه‌تر دووجایه‌و ناحیه‌کانی خورماڵ و سیروان و بیاره‌و گڵێجاڵ وسه‌نته‌ری قه‌زای هه‌ڵه‌بجه‌و به‌شێکی سیدسادق ده‌گرێته‌وه بڕی 650 ملیۆن به‌رمیل نه‌وتی خەمڵێندراوی تێدایە. 80%ی پشکه‌کانی درا بە کۆمپانیای گاز پرۆم و 20%ی پشکی کیپکۆی حکومەتی هەرێم کوردستانە.\nبەپێی زانیارییەکان لە هەرێمی کوردستاندا تەنها 9 بلۆکی نەوتی لە قۆناغی بەرهەمهێناندان. کە 7 بلۆکیان دەکەونە پارێزگای هەلێرەوە و رێژەی 92.7% هەموو بەرهەمی نەوتی هەرێم پێک دەهێنن.\nتەنها 1 بلۆکی بەرهەمهێنانی نەوت لە ناوچەی سلێمانی و گەرمیان هەیە ئەویش بلۆکی گەرمیانە کە بەرهەمی ڕۆژانەی بە پێی دوا ئامارەکان بریتییە لە 24 هەزار بەرمیل نەوت.\nجگە لە بلۆکی گەرمیان بلۆکی تەقتەق کە لەڕووی ئیدارییەوە سەر بە پارێزگای هەولێرە بەڵام لە ژێر قەڵەمڕەوی دەسەڵاتدارانی پارێزگای سلێمانیە، ئەم بلۆکە لە کۆتایی ٢٠٢٠ دا ئاستی بەرهەمێنانی بریتی بووە لە ٨ هەزار و ٥٨٠ بەرمیل نەوت، لەکاتێکدا لە ساڵی ٢٠١٥ بەرهەمی رۆژانەی ١٢٨ هەزار بەرمیل زیاتر بووە، ئەم دوو بلۆکەی ناوچەی کۆیە و گەرمیان تێکڕا ڕێژەی ٧،٣% ی بەرهەمی هەرێم پێک دەهێنن.


سەرۆکی فراکسیۆنی پارتی ڕای فەرمیی پارتی بۆ سێ پرسی گرینگ ڕاگەیاند\nھەولێر-KDP.info- سەرۆکی فراکسیۆنی پارتی دیموکراتی کوردستان لە پەرلەمانی کوردستان لە بارەی کۆبوونەوەی ئەمڕۆی سەرۆکایەتی پەرلەمان و سەرۆک فراکسیۆنەکان ڕای فەرمیی پارتی بۆ دەستووری ھەرێمی کوردستان و کۆمسیۆنی باڵای سەربەخۆ و پرسی ھەڵبژاردنەکان ڕاگەیاند.\nلە کۆنفڕانسێکی ڕۆژنامەوانیدا، زانا مەلا خالید، سەرۆکی فراکسیۆنی پارتی لە پەرلەمانی کوردستان ڕایگەیاند، ئەمە دووەم کۆبوونەوەی لەم شێوەیە بوو کە لەبارەی سێ پرسی گرنگ لە ھەرێمی کوردستان بەڕێوەچوو، ئەوانیش پرسەکانی، دەستووری ھەرێمی کوردستان و کۆمسیۆنی باڵای سەربەخۆی راپڕسی و پرسی ھەڵبژاردنەکان بە یاسا و وادەی ھەڵبژاردنەکانەوە بوون. لە کۆبوونەوەکەدا گفتوگۆی تێروتەسەل لەبارەی ھەرسێ بابەت کرا و ئێمە وەک فراکسیۆنی پارتی لە پەرلەمانی کوردستان ڕا و دیدگای پارتیمان لەبارەی دەستووری ھەرێمی کوردستان خستەڕوو و بە زەرورەتێکی حەتمی بۆ ھەرێمەکەمان دەزانین و ئامادەیی فراکسیۆنی حزبەکەشمان بۆ ھەر دەستپێشخەرییەک لەگەڵ فراکسیۆنەکانی دیکەی ناو پەرلەمانی کوردستان ڕاگەیاند، بۆ ئەوەی بتوانین لە ئایندەدا لیژنەی نووسینەوەی دەستووری ھەرێمی کوردستان بە دەستەیەکی نوێوە ھەڵبژێردرێتەوە و تێیدا شێوازی بڕیاردان لەسەر بڕگە و ماددەکانی نووسینەوەی دەستوور دیاری بکرێت، بۆ ئەم مەبەستە لەگەڵ تەواوی فراکسیۆنەکانی دیکە ھاوڕابین و زەمینەسازی سیاسی بۆ ئەو مەبەستە بکرێت، تاوەکو بگەینە ئەنجام.\nسەبارەت بە کۆمسیۆنی راپرسی و ھەڵبژاردنیش لە ھەرێمی کوردستان، سەرۆکی فراکسیۆنی پارتی ئاشکرایکرد، لە ماوەی ڕابردوودا لەسەر ئیستحقاقاتی ھەڵبژاردنی ساڵی ٢٠١٣ی پەرلەمانی کوردستان ئەم کۆمسیۆنە ھەڵبژێردراوە، کە بە گوێرەی یاسای پەرلەمانی کوردستان لە ساڵی ٢٠١٤، ئەنجومەنی کۆمسیاران لە نۆ ئەندام پێکھاتووە و نوێنەری پێکھاتەکانی دیکەی کریستیان و تورکمانیش لەخۆ دەگرێت.\nزانا مەلا خالید گوتی، ئەم ئەنجومەنە بەگوێرەی ئیستحقاقاتی ھەڵبژاردنی پەرلەمانی کوردستان لە ساڵی ٢٠١٣ ھەڵبژێردراوە و وادەی ویلایەتی ئەنجومەنی سەربەخۆی ھەڵبژاردن و راپرسی لە ھەرێمی کوردستان لە ٢٣ی ١٢ی ساڵی ٢٠١٩ وادەکەی تەواوبووە، بۆیە ئێمە وەک قۆناغی یەکەمی بەر لە ھەڵبژاردنەکانی خولی داھاتوو، کە بڕیارە لە ساڵی داھاتوو بەڕێوەبچێت، پێویستیمان بەوە ھەیە، کە ئەنجومەنێکی تازە لەسەر بنەمای ئیستحقاقی ساڵی ٢٠١٨ی پەرلەمانی کوردستان دروست بکرێتەوە، بۆ ئەوەی ئەم پێکھاتەی پەرلەمانی کوردستان بەگوێرەی قەبارەی دەنگەکانی ھەر لایەنێکی سیاسی و ژمارەی کورسییەکانیان لە پەرلەمان، ئەنجومەنێکی نوێ ھەڵبژێردرێتەوە و پێکھاتەکانی ناو ئەنجومەن و پێکھاتەکانی تورکمان و مەسیحیی وەک خۆیان داوایانکرد، خۆیان نوێنەری خۆیان لەناو ئەنجومەنی کۆمیسیاران دەستنیشان بکەن.\nلەبارەی یاسای ھەڵبژاردن و وادەی ھەڵبژاردنی پەرلەمانی کوردستانیش ناوبراو ڕایگەیاند، ڕای فەرمی پارتی دیموکراتی کوردستان ئەوەیە، کە پێویستە ھەڵبژاردنی پەرلەمانی کوردستان، لە وادەی دیاریکراوی خۆیدا لە ساڵی ٢٠٢٢ بەڕێوە بچێت، بۆ ئەم مەبەستەش، باشترین بژاردە بۆ ئەوەی ھیچ پاساوێک بۆ دواخستنی ھەڵبژاردن نەھێڵینەوە، سیستەمی ھەڵبژاردنی ساڵی ٢٠١٨ پەیڕەو کراوە و یاسای ھەڵبژاردنیش لە ھەرێمی کوردستان ھیچ بۆشاییەکی یاساییی تێدا نییە، بۆیە پێویستمان بە ھەموارێکی نوێی یاساکەی نییە.\nناوبراو جەختیش دەکاتەوە، ئێمە وەک پارتی دیموکراتی کوردستان ڕایدەگەیەنین، کە پێداگرین لەسەر ئەوەی کە ھەڵبژاردنی پەرلەمانی کوردستان لە وادەی دیاریکراوی خۆیدا بەڕێوەبچێت و بۆ ئەو مەبەستەش لەسەر ھەرسێ ئەو پرسانەی ئەمڕۆ گفتوگۆیان لەبارەیەوە کرا، دەرگای گفتوگۆمان لەگەڵ تەواوی فراکسیۆنەکانی دیکەی ناو پەرلەمانی کوردستان کراوە دەبێت، بۆ ئەوەی سازانێک بکەین و زەمینەسازی سیاسی باشتر و کەشێکی سیاسی باشتر لە پەرلەمانی کوردستان لەپێناو گەیشتن بە ئەنجام لەسەر ھەرسێ پرس بڕەخسێنین.


دۆڵاو، بەهەشتی کوردەواری بە مێژوویەکی ٩٠٠ ساڵە - Mehr News Agency\nAP ١٣٩٩ Mordad ٢٨ ٠٩:٥٧\nدۆڵاو، بەهەشتی کوردەواری بە مێژوویەکی ٩٠٠ ساڵە\nگوندی دۆڵاو لە ٤٠ کیلۆمەتری باشووری شاری سنە لە داوێنێ کێوی بەناوبانگی " ئەواڵان" لە نێوان شارەکانی سنە و کامیاران، لە ناوچەی هەورامانی ژاوەرۆی ڕۆژهەڵاتی جێی گرتووە.\nئاژانسی هەواڵی مێهر،ڕاپۆرتی گەشتیاری-سروور لوتفوڵڵاهی: پێکهاتەی گوندی دۆڵاو لە باری نەژیارڤانییەوە بە شێوەی پلیکانە و ماڵەکان لە بەرد دروست بوونە و بە گشتی گوندەکە بە ئەگەری زۆرەوە لە تێکەڵ بوونی دوو گوند پێک هاتووە.\nوادیارە کە گوندی دۆڵاو سەرەتا لە "دۆڵی غوڵام وەیس" هەڵکەوتوو لە چنارێز بووە، بەڵگەی ئەو ڕوانگەش ئەوەیە کە چەند ساڵ پێش لە ئەو شوێنە ئامیری خۆراک و دەفر و تەنوور دۆزراوەتەوە. بە پێی ئەو بەڵگەگەلە ئەو گوندە کاول بووەتەوە و خەڵکەکەی دواتر لە دۆڵاوی ئێستا نیشتەجێ بوون.\nڕوانگەیەکی دیکەش هەیە کە لە کۆنەوە دەم بە دەم هاتووە، ئەویش ئەوەیە کە باخەکانی دۆڵی نووم، لە ڕابردوودا گوند بووە کە بە گوندی جووەکان ناسراوە؛ کە هەر لەوێش چەندین ئامێری کشتوکاڵ و دەفەر و گۆزە دۆزراوەتەوە.\nبەڵگەیەکی دیکەش بۆ سەلماندنی ئەو قسە ئەوەیە کە نزیک بە سی ساڵ لەمەوپێش پیرەژنێکی جوولەکە بە ناوی ئێران خانم دانیشتووی گەڕەکی ئاغەزەمان لە سنە، لە دۆڵاو وەکوو زێدی خۆی و جوولەکەکان ناوی بردووە و بیرەوەریگەلێکیشی لە سەردەمی گەنجی خۆی لە گوندی دۆڵاو گێڕاوەتەوە.\nدۆڵاو لە باری کەشوهەواوە، ئاووهەوایەکی کوێستانی هەیە و نزیک بە ١٦٠ کانی هەمیشەیی واتا چوار وەرزی هەیە. لە ئەو گوندە چوار وەرزەکە بە باشی دەتوانی هەست پێبکەیت؛ بەشێوەیەک کە لە بەهاردا کێوەکان، باخ و دەشتەکان وەکوو مەخمەڵێکی کەسک شین دەبن. خوڕەی ئاوی کانی و هاژەی بەفراو و چریکەی پەلەوەرەکان ڕۆح و دەروون، چاو و گوێی مرۆڤ ئارام دەکەنەوە. میوەی ڕەنگاوڕەنگ لە وەرزی هاوین لە پاڵ کانی سارد و فێنک، ماندوویی لە لەشی مرۆڤ دەردەهێنن.\nنە قەڵەم و نە زمان دەتوانێت جوانییەکانی وەرزی پاییزی وەسف بکەن، بەس دەبێت بە چاو ئەو هەموو ڕەنگە جوانە زەرد و سوور و پرتەقاڵی و قاوەییە ببینیت تا ئەو هەموو جوانییە باوەڕ بکەیت و تێیدا بحەسیتەوە.\nجوانتر لە هەموو وەرزکانیشی وەرزی زستانە کە سپیپۆش دەبێت و ئەو هەموو ڕەنگ و جوانییە دەشارێتەوە تا ئامادەیان بکات بۆ لەدایک بوونێکی دیکە.\nدۆڵاو بە چەند میوە و بەرهەمی باخییەوە بەناوبانگە کە دەتوانین ئاماژە بکەینە میوەی گێڵاس کە لە ئاستی ئێراندا هەم لەباری کوالێتی و هەم لە باری جۆراوجۆییەوە لە پلەی یەکەمدایە. مەویژ و کشمیشی دۆڵاو ناوبانگی تایبەتی هەیە کە ئەویش بە هۆی باخی بەربڵاو و زۆری "ترێ" ەویە و هەر ساڵە لە رێوڕەسمێکدا بە ناوی " بووڵاو کردن" خەڵکی ئاواییەکە دەچنە گەلی یەکترەوە و چەندین تۆن ترێ دەکەنە مەویژ و کشمیش. لە میوەکانی دیکەی دۆڵاو کە لە ئاستی زۆردا بەرهەم دێت، بڵاڵووکە. میوەگەلێکی دیکە لە دۆڵاو دێتە بەرهەم گوێز، قۆخ، شڵانە، شەلیل، سێو، هەرمێ، تووە سوورە و سپی و... ە.\nیەکێک تر لە هۆکارەکانی بەناوبانگ بوونەوەی گوندی دۆڵاو هەبوونی مەرقەدی شێخ هادی، شێخی گەورەی تەریقەی قادریە کە بە تەکیەی دۆڵاو بەناوبانگە و ساڵانە گەشتیارێکی زۆری ئایینی وەردەگرێت. ئەو تەکیە کە مێژووەکەی دەگەڕێتەوە بۆ ٢٧٠ ساڵ لەمەوپێش، لە هەموو وەرزەکانی ساڵ، هەموو ڕۆژێک ئامادەی میوانداری لە میوانەکان لە سەرتاسەری ئێرانەوەیە و هەر کەس، هەر چەند ڕۆژ کە بیەوێت دەتوانێت لە ئەوێ بمێنێتەوە. بەڵام ئێستا بە هۆی تەشەنە سەندنی ڤایرۆسی کۆرۆنا هیچ میوانێک وەرناگرن. تەکیەی شێخ هادی لە سەرەتای گوندەکە و لە دۆڵێک کە هەر بە ناوی دۆڵی تەکیە بەناوبانگە، جێی گرتووە.\nحەشیمەتی ئاوایی دۆڵاو ٧٢٠ کەسە و ١٩٤ بنەماڵەی تێدا نیشتەجێیە بەڵام بە هۆی سەخت بوونی ڕێگای گوندەکەوە ڕێژەی کۆچ کردن لە ئەو گوندە ڕوو لە زیادبوونە بە شێوەیەک کە ئێستا ٣٠٠ بنەماڵەی خەڵکی ئەو ئاواییە ئێستا لە شاری سنە ژیان دەبنە سەر.\nفەرهەنگی خەڵکی ئاواییەکە هەر وەکوو شوێنکانی دیکەی کوردستانە. خەڵکی گوندەکە جلی کوردی لەبەر دەکەن و ئەوەی کە سەرەنجڕاکێشە ئەوەیە کە وەکوو فەرهەنگێک لە ناو گوندەکە بووەتە باو کە هیچ کەس جلێک جگە لە جلی کوردی لە ناو گەندەکە لەبەر نەکات و هەر کەسیش کە لە شارەوە دەڕواتەوە بۆ ناو ئاوایی چ ژن و چ پیاو هەر جلی کوردی لەبەر دەکەن، کە نیشاندەری پاراستنی فەرهەنگی خۆیانە. خەڵکی گوندی دۆڵاو بە زاراوەی هەورامی و بن زاراوەی جوان و دەوڵەمەندی ژاوەرۆیی دەئاخێڤن.\nخۆراکە خۆماڵییەکانی گوندی دۆڵاو بریتین لە:دۆخوای کەشک، دۆخوای دۆ، دۆینە، هاڵاو، نیسک و بڕوێش، یەکاوە، چێشتی ڕێواس.\nدۆڵاوییەکان هەروەها نانی تایبەتیان هەیە کە بەناوبانگترین و بەچێژترینیان کولێرە مەژگەیە کە لە ئارد و گوێز و پیواز و نەعنا دروست دەبێت؛ کەلانە، شلکێنە و نانی هەورامیش لە جۆرەکانی دیکەی نانی ئەو خەڵکەیە.\nجودا لە سروشتی جوان و سەرسەوز و جۆراوجۆر و باخی بەربڵاو و تەکیەی دۆڵاو و فەرهەنگی تایبەتی ئەو گوندە، یەکێک تر شوێنە گەشتیارییەکانی دۆڵاو هەبوونی کێوی ئاوەڵان بە بەرزایی ٢٩٥٠ مەتر لەلای سەرووی گوندەکەیە کە ساڵانە لە وەرزی بەهار و پاییز گەشتیارێکی زۆر وەردەگرێت.\nخەڵکی گوندی دۆڵاو ناوی تایبەتیان ناوەتە سەر هەر بەشێک لە گوندەکە کە دەتوانین ئاماژە بکەینە سەر ، ناوچەی چنارێز (کە گەرمترین شوێنی دۆڵاوە و هەمیشە میوەکان لە ئەوێ خێراتر لە هەموو شوێنێک دێنە سەمەر)، هەروەها گەڵاڵە سوورێ، دەرەی نەزەر، باڵامبوو، نووم، بەرزیبان، گوڵچین و گۆزەڵاڵ (کە ساردترین شوێنی گوندەکەیە و هەمیشە درەنگرتر لە شوێنەکانی تر میوەکانی دێنە خواردن).\nشیاوی باسە کە پیشەی خەڵکی دۆڵاو باخداری و هەنگداری و فرۆشی بەرهەمەکانی خۆیانە.\nتەکیەی شێخ هادی


توركیا رێگە نادات پارتی بگەڕێتەوە بۆ كەركوك – Politic Press\nتوركیا رێگە نادات پارتی بگەڕێتەوە بۆ كەركوك\nنزیكەی سێ ساڵە پارتی دیموكراتی كوردستان بەبیانوی داگیركردنی كەركوك لەلایەن هێزە عێراقییەكانەوە ناگەڕێتەوە شارەكە، بەڵام بەشێك لەچاودێران و لایەنە سیاسییەكانی دیكە جەخت لەوەدەكەنەوە پارتی بەهۆی فشاری توركیاوە ناگەڕێتەوە ئەو ناوچانە.\nدوای رووداوەكانی 16ی ئۆكتۆبەری 2017 بەهۆی ریفراندۆمەوە گرژی و ئاڵۆزی لەنێوان هێزە كوردییەكان و لایەنی عێراقی روویدا بەوهۆیەوە كورد لەوناچانە پاشەكشەیان كرد، بەڵام جگە لە پارتی تەواوی لایەنە كوردییەكانی دیكە بەبێ بوونی هیچ گرفتێك گەڕانەوە بۆ ئەو ناوچانە.\nبەشێك لە بەرپرسانی پارتی هۆكاری نەگەڕانەوەیان بۆ كەركوك بۆ ئەوە دەگەڕێننەوە ئەو شارە لەلایەن حكومەتی عێراقەوە داگیركراوە، بەڵام لەهەمانكاتدا لەموسڵ و بەشێك لەقەزاو ناحیەكانی دیكە كە لەژێر دەستی عێراقیدان پارتی گەڕاوەتەوە ئەو ناوچانەو رێككەوتنی لەگەڵ حكومەتی عێراقی كردووە.\nجگە لە پارتی تەواوی لایەنە كوردییەكانی دیكە بەبێ بوونی هیچ گرفتێك گەڕانەوە بۆ ئەو ناوچانە\nچاودێرانی سیاسیش هۆكاری نەگەڕاندنەوەی پارتی بۆ ئەو رێككەوتنە دەگەڕێننەوە كە لە ساڵی 2013 لە نێوان پارتی و توركیا ئەنجامدراوە.\nبەپێی ئەو رێككەوتنەشەوە كە لەسەر پرسی ناوچە كێشەلەسەرەكان ئەنجامدراوە، هەردولا رێككەوتوون لەسەر ئەوەی ئەو ناوچانە رادەستی حكومەتی عێراق بكرێنەوە، لەبەرامبەریشدا توركیا پەكەكە لەسنوری بادینان دەربكات.\nچاودێرانی سیاسى هۆكاری نەگەڕاندنەوەی پارتی بۆ ئەو رێككەوتنە دەگەڕێننەوە كە لە ساڵی 2013 لە نێوان پارتی و توركیا ئەنجامدراوە\nمحەمەد عوسمان لێپرسراوی مەڵبەندی یەكێتی نیشتیمانی كوردستان لە كەركوك بە پۆڵەتیك پرێسی راگەیاند، بەشدارینەكردنی پارتی بۆ كۆبونەوەكان و بۆ رێككەوتنی پارتی و توركیا دەگەڕێتەوە، كە رێككەوتن لەسەر ئەوەی ئەو ناوچانە رادەستی عێراق بكەن و كورد لەو سنورانە دەسەڵاتدار نەبێت.\nوتیشی، “گەرانەوەی پارتی لەدەسەڵاتی خۆیدا نییە، بەڵكو توركیا رێگرە لە گەڕاندنەوەی بۆ ناوچە كێشەلەسەرەكان”.\nتائێستا بەشێك لە بەرپرسانی پارتی بەبیانوی جیاجیا و مەترسی دەستگیركردن نەگەڕاونەتەوە شارەكە و بەشداری كۆبونەوەكانی ئەنجومەنی پارێزگاكەیان نەكردووە، بەڵام لەهەمانكاتدا سەردانی بەغداو ناوچەكانی دیكەی عێراق دەكەن، واتە تەنها بۆ پرسی گەڕانەوەیان بۆ كەركوك باس لە مەترسی دەكەن.\nنەگەڕانەوەى پارتی بۆ شارەكەو ئامادەنەبوونی ئەندامانیان وایكردووە كۆبونەوەكانی ئەنجومەنی پارێزگای كەركوك كێشەی بۆ دروست ببێت، چونكە پارتی خاوەنی چەند كورسییەكەی ئەنجومەنەكەیە.\nچاودێرانی سیاسیش ئەو رێككەوتنەكی پارتی و توركیا بەتاكە هۆكاری نەگەڕانەوەی پارتی بۆ كەركوك دادەنێن و رەتی دەكەنەوە پارتی لەبەر هۆكاری نەتەوەیی یان هۆكاری دیكە نەگەڕابێتەوە.\nلەتیف فاتیح فەرەج چاودێری سیاسی بە پۆڵەتیك پرێسی راگەیاند، ئەگەر یەكێتی و لایەنەكانی دیكەی كەركوك دوای رووداوەكانی 16ی ئۆكتۆبەر بیانتوانیانە ئیدارەی كەركوك بدەن و لەگەڵ لایەنە عێراقیەكان رێكبكەوتنایە ئەوا پێویستیان بە پارتی نەدەبوو.\nوتیشی، “نەگەرانەوەی پارتی زیانی زۆری لە پێگەی كورد داوە، كەمتەرخەمی لایەنەكانی دیكەش وایكردووە دۆخی كەركوك بەوشێوەیە بگات، بیانووەكانی پارتیش بۆ نەگەراندنەوەیان بۆ كەركوك و بەشدارینەكردنیان لەكۆبونەوەكان راست نین، هیچ مەترسیەكیان لەسەر نییە”.\nTags: پارتی پارتی لە كەركوك توركیا كەركوك\nتوركیا پارێزبەندی لە پەرلەمانتارێكی دیكەی هەدەپە وەرگرتەوە\nتوركیا ماوەی گەڕانی بەدوای نەوت و گاز لە دەریای ناوەڕاست درێژ كردەوە\nسەركردەیەكی یەكێتی: پارتی بە فەرمانی توركیا ناگەڕێتەوە بۆ كەركوك\nبەغدا كەركوكی پشتگوێ خستووە


هاوارێك بۆ هاوكاری رزگاربوانی ئێزیدی"ژنـان ده‌یانه‌وێت بـه مـنداڵه‌كـانیانـه‌وه بـگه‌ڕێنه‌وه"\nهاوارێك بۆ هاوكاری رزگاربوانی ئێزیدی\n"ژنـان ده‌یانه‌وێت بـه مـنداڵه‌كـانیانـه‌وه بـگه‌ڕێنه‌وه"\nژماره‌یه‌ك هاوڵاتی ئێزیدی له مه‌راسیمێكی ساڵیادی هێرشكردنه سه‌ر قه‌زای شنگال له‌لایه‌ن داعشه‌وه\nسێ چالاكی بیانی و به‌رگریكار له مافه‌كانی مرۆڤ، داوای هاوكاری به‌په‌له ده‌كه‌ن بۆ رزگاربوانی ئێزیدی له ده‌ستی داعش، به تایبه‌ت ژنان، كه به‌هۆی هه‌بونی منداڵه‌وه روبه‌روی رێگری بونه‌ته‌وه له گه‌ڕانه‌وه بۆ نێو خێزانه‌كانیان، بۆیه پێویستیان به په‌ناگه و یاسای نوێ هه‌یه.\nبانگەوازێك بۆ پشتگیریكردنی ژنانی ئێزیدی و منداڵەكانیان\nبۆ هەموو دۆستان و هاوڕێیان و پشتیوانان و چالاكوانان و میدیا و بڕیاڕبەدەستە نێودەوڵەتی و نیشتمانیيەكان و خەڵكی ئێزیدی:\nئەم دێڕانەی خوارەوە هاوارێكە بۆ یارمەتیدان. داواتان لێدەكەین پشتگیری و هاریكاری ڕزگاربوانی جینۆسایدی ئێزیدیەكان بكەن، ئێزیدیەكان چەوساونەتەوە، ئەشكەنجە دراون، وەك كۆیلە فرۆشراون و ئه‌وانه‌ی رزگاریان بوە لە نەهامەتیەكی سەختدا دەژین.\nلەم هەفتانەی دواییدا، چەندین ڕاپۆرت و پرسیاری جۆراوجۆری میدیایی هەبووە دەربارەی چارەنوسی ئەو كچ و ژنە ئێزیدیانەی لەلایەن داعشەوە ڕفێنران. چی بەسەر ئەو ژن و منداڵە ئێزیدیانەدا هاتوە كە لەلایەن بەناو جەنگاوەرەكانی خواوە لاقە كران و سكپڕكران؟ تائێستا نزیكەی 200 ژنی ئێزیدی ڕزگاركراون و لەدۆخێكی ناهەمواردا دەژین، چارەنوسێكی نادیار چاوەڕێی ئەوانە. ئەگەر ئەوان ویستیان بگەڕێنەوە لای خێزانەكانیان ئەوا دەبێت دەستبەرداری منداڵەكانیان بن لەسەر سنوور. لەمەش خراپتر، چارەنوسی زۆربەی ئەم منداڵانە لە هەتیوخانەكان و دامەزراوەكانی ترە، ئەوان باجی تاوانەكانی دەوڵەتی بەناو ئیسلامی داعش دەدەن.\nژنان دەیانەوێت بگەڕێنەوە\nهەموو كەس دەزانێت ئەم ژنانە پێویستیان بە پشتگیری جددی تەندروستی و پزیشكی و دەرونی و كۆمەڵایەتی هەیە. ئەم ژنانە تەنها دەیانەوێت بگەڕێنەوە لای خێزانەكانیان و بەشێك بن لە كۆمەڵگای ئێزیدیەكان، بەڵام تەنانەت ئەم دەرگایەیان لێداخراوە. خێزانەكانیان نایانەوێت ئەوان بگەڕێنەوە، ئەوان بەهۆی ئەوەی لاقە كراون لەكەداركراون و لەهەموو كەس دابڕاون. منداڵەكانیان كە بەرهەمی لاقەكردنن، هەمیشە وەك نەوەی شەڕكەرە داعشیەكان لەقەڵەم دەدرێن لەلایەن كۆمەڵگای ئێزیدیەكانەوە، ئەو كۆمەڵگایەی كە بەشێوەیەكی دڕندانە تیرۆركران لەلایەن داعشەوە. بەڵام ئەو منداڵانە تەنها مایەی خۆشحاڵی و مانەوەی ژیانی دایكیان بوون لەو ماوەیەی ئەوان وەك كۆیلەی سێكسی بەكاردەهێنران و دەچەوسێنرانەوە لەلایەن داعشەوە. تۆمەتباركردنی ئێزیدیەكان بەوەی كە ئەوان بێ ڕەحم و سۆزن تێنەگەیشتنە لە ئاڵۆزی ئەو ئازارەی هەموان بەدەستیەوە دەناڵێنن.\nچۆن دەبێت شتێكی لەم چەشنە ڕووبدات؟ خۆ ئێمە ئەوەمان بەچاوی خۆمان بینی چۆن هەموان دڵخۆشبوون بە ئازادكردنی ئەم ژنانە و میدیاكانیش ئەوانی پیشاندا كە چۆن كۆمەڵگاكەیان ئامێزی كردوە بۆ هاتنەوەیان بۆ ناو كەسوكاریان. تەنانەت سەركردەكەیان، میر كە سەركردەیەكی عەلمانیە هەروەها سەركردە ئاینیەكانیان وەك بابەشێخ و سەراپای ئەنجومەنی پیرۆز بەخێرهاتنەوەی ئەوانیان كرد. كەواتە بۆچی ئێستا ئێمە لەم دۆخەداین؟ بۆچی ئەم ژنانە دەخرێنە دۆخێكی دڵڕەقانەی نەخوازراوی وەهاوە كە دەبێت بڕیاڕبدەن دەستبەرداری منداڵەكانیان بن؟\nپێویستە یاساكان بگۆڕین\nچونكە بەپێی یاساكانی عیراق ئەم منداڵانە موسوڵمانن نەوەك ئێزیدی، حكومەتی مەركەزی لەبەغداد و حكومەتی هەرێمی كوردستان لە هەولێر داوای ئەوە دەكەن ئەم منداڵانە بدرێنەوە بە كەسوكاری بابیان، واتە منداڵەكان بدرێنەوە بە كەسوكار و خزمانی داعش. ئەو ژنانەی كە بەقورسی دەجەنگن بۆ هێشتنەوەی منداڵەكانیان لای خۆیان مۆری "موسوڵمان بوون" دەدرێت لە پاسپۆرتەكانیان. ئەم ئەمری واقیعەش بەو مانایە دێت كە دەبێت ئەو ژنانە لە كۆمەڵگای ئێزیدی خۆیان بكرێنە دەرەوە.\nئەم یاسایانەی حوكم دەدەن بەسەر ئاین و لەدایكبووندا پێویستیان بەگۆڕین هەیە. هەرچەندە سەرۆك كۆماری عیراق لەم دواییەدا پێشنیارێكی خستە بەردەم پەرلەمانی عیراق و داوای هاریكاری تەواوی یاسایی و مرۆیی كرد بۆ ئەم ژن و منداڵانە، بەڵام هێشتا لەسایەی ئەم یاسایانەدا منداڵەكان لە ئامێزی دایكیان و ئەم ژنە ئێزیدیانە دووردەخرێنەوە.\nدوبارە بەقوربانی بوون\nئەم ژنە ئێزیدیانە دووبارە بەقوربانی دەكرێن. پێویستە هەموو دایكێكی ئێزیدی خۆی بڕیاڕ بدات چی بەسەر منداڵەكەیدا دێت. ئەگەر بڕیاڕیاندا منداڵەكانیان لای خۆیان بمێننەوە، ئەوە مافی خۆیانە، ئەگەر بڕیاریاندا لێیان جیاببنەوە بەهۆی ئەو بارودۆخە تۆقێنەرەی تیایدا لە دایكبوون، لەكاتێكدا زۆر قورسە بەرگەی ئەمە بگرن، دیسانەوە ئەوە مافی خۆیانە ئەو بڕیاڕە بدەن. ئەم ژنانە تەنها بڕیاڕی زۆر قورس لەبەردەمیاندایە، بەڵام پێویستیان بەهاریكاری و پشتیوانی هەیە لەم كاتە قورس و تۆقێنەرەدا. پێویستە ئێمە یارمەتیان بدەین، پێویستە دەرفەتی ئەوەیان پێبدەین كە ژیانی خۆیان بونیات بنێنەوە.\nئەگەر هەر هیچ نەكرا، ئەوا نەوەیەكی نوێ بەرهەمی توندوتیژیەكانی داعش دەچنێتەوە، بەمانا تەجریدیەكی نا بەڵكو لەڕێگەی مامەڵەكانی ژیانی ڕۆژانەیان. لەوڵاتەكانی تر كە لاقەكردن وەك چەكێك بەكارهێنراوە بۆ نمونە لە وڵاتی بەنگلادیش هێشتا نەوەكان دەناڵێنن بەدەست چارەسەرنەكردنی كێشەكانی ڕابردوو.\nبەهێزكردن و كارامەكردنی ئایندە\nلەبەرئەوە كاتی ئەوە هاتوە بیر لە ئایندەی ئەم كەسانە بكەینەوە. یەكەم هەنگاو لەلایەن دەوڵەتی براندنبێرگەوە نرا لە ساڵی 2018 كە ڕایگەیاند ئەوان ئامادەن هاوكاری و كۆمەك پێشكەش بەم قوربانیانە بكەن و وەریانبگرن. لە بەرلین و بریمەن بەهەمانشێوە، بەچڕی كار لەسەر ئەم كەیسە دەكەن، هه‌روه‌ها بادن وارتەربێرگ، لەژێر سەرپەرشتی تەواوی پزیشكی پرۆفیسۆر ئیلهان كیزلهان تائێستا 1100 ئێزیدی پاراستووە. لە وڵاتی عیراقدا پێویست دەكات پەناگەیەك هەبێت بۆ ئەم ژنانە و تیایدا بتوانن بە شێنەیی بڕیاڕی خۆیان بدەن. وادی ئی ڤی دەتوانێت ئەم پەناگەیە دەستبەجێ دابینبكات ئەگەر كۆمەك و هاریكاری بكرێت. ئێمە تیمێكمان هەیە -كە خۆیان ئێزیدین- و چەندین ساڵە ماندونەناسانە كار لەگەڵ ڕزگاربوە ئێزیدیەكاندا دەكەن.\nئێمە كە لەخوارەوە ئیمزامان كردوە، داوا لە حكومەت و پەرلەمانی عیراق دەكەین هەرچی زووە و دەستبەجێ پرۆژەیاساكەی سەرۆك بەرهەم ساڵح پەسەند بكەن و دەنگی بۆ بدەن. لەدوای ئەم بڕیارە پێویستە دەستبەجێ یاساكە جێبەجێ‌بكرێت و بەدڵنیاییەوە پێویستە سوود لە پسپۆر و شارەزا ئێزیدیەكان وەربگرن بۆ جێبەجێكردنی ئەم پڕۆژە یاسایە.\nبەبێ هیچ كۆت و بەندێك هەر لەبەغدادەوە تا هەولێر ئێمە چاوەڕوانی ئەوەین كە دەبێت هەموو مافەكانی كەمایەتی ئێزیدی دانی پێدابنرێت و ڕێزی لێبگیرێت، بەتایبەتی زیندانیانی پێشووی دەستی داعش پێویستە ڕێگەیان پێبدرێت پاسپۆرتی نوێ دەربكەن بەبێ بەرامبەر. پێویستە لەكاتی دەرهێنانی پاسپۆرتدا زیانلێكه‌وتوانی دەستی داعش و منداڵەكانیان وەك موسوڵمان لەقەڵەم نەدرێن. پێویستە هەردوو حكومەتی بەغدا و هەولێر هەڵمەتێك بكەن بۆ پرۆگرامی وەرگرتنی ئەم گروپ و كەسانە و سوودمەندبن لە هاریكاری تەندروستی و پزیشكی و دەرونی و كۆمەڵایەتی لە ئەڵمانیا و وڵاتانی تر، هه‌روه‌ها ئەم دوو حكومەتە بەشدار نەبن لە هەڵبژاردنی كەسەكان. پێویستە هەڵبژاردنی ئەم خەڵكە ئێزیدیانە تەنها لەلایەن پسپۆڕ و شارەزایانی تەندروستی دەرونی و كۆمەڵایەتیەوە بێت.\nحكومەتی فیدڕاڵی ئەڵمانیا وەك یەكێك لە گەورەترین بەخشەرەكان بۆ بونیاتنانەوە پێویستە هەستێت بە هەماهەنگیكردنی پێویست بۆ یارمەتی و كۆمەكەكانی بەشێوەیەكی مەبەستدار. جگە لەمەش داوای مافەكانی كەمایەتیەكان بۆ هەموان بكات بەتایبەتی بۆ ئێزیدیەكان و هەموو هەوڵەكانی خۆی بەگەڕبخات بۆ یارمەتیدانی قوربانیان و ئەو كەسانەی پێویستیان بەهاریكاری هەیە و كاری بیرۆكراسیانەی خۆیان بەباشی جێبەجێبكەن لەم ڕووەوە.\nهەروەها ئێمە داوا لە حكومەتی فیدڕاڵی ئەڵمانیا دەكەین كە رێگەبدات بەهەوڵەكانی وڵاتانی تر، ئەوانیش ڕۆڵی باشیان هەبێت و بەهەموو تواناكانی خۆیانەوە كۆمەك و هاریكاری پێشكەشبكەن بۆ پڕكردنەوەی پێداویستیەكان. بۆ هاریكاریكردنی خێزانەكان لە ڕابردوو و ئایندەدا و ئاسانكاریكردن بۆ شادبونەوەی ئەندامەكانی خێزانەكان بەبێ هیچ بەربەست و ئاڵنگاریەكی بیرۆكراسیانە. لەكۆتاییدا پێویستە دابنرێت بە جینۆساید و كۆمەڵكوژی ئێزیدیەكان و كۆتایی بهێنن بە سنورداشكردنی زیاتری پەنابەران.\nلەكۆتاییدا، پێویستە سەركردەكانی ئێزیدیی ئامادەبن بۆ ئەم جۆرە هاریكاری و كۆمەكانە و بەتەنگ ئایندەی ئەم ژنە ئێزدیانەوە بێن.\nئەوانەی ئیمزایان كردوە:\nپرۆفیسۆر. دكتۆر. جان ئیلهان كیزیلهان\nتۆماس ڤان دێر ئۆستێن- ساكن\nدەربارەی ئەوانەی ئیمزایان كردوە:\nپرۆفیسۆر دكتۆر. جان ئیلهان كیزیلهان بەڕێوەبەری ئینستیتوتی زانستی تەندروستی بانكەلتورە. دی ئێم بی دەبلیو و راگری ئینستیتوتی چارەسەری دەرونی و زانستی زەبری دەرونیە لە زانكۆی دهۆك. ئەو بەهاریكاری هەستاوە بە بەڕێوەبردنی پرۆگرامی تایبەتی یارمەتیدانی ژن و منداڵە عیراقییە نه‌پارێزراو و لاوازەكان لە ویلایەتی بادین وێرتەمبێرگ لە ئەڵمانیا. (بۆ پەیوەندیكردن بە ژمارە تەلەفۆنی 004977203906235 یان ئیمەیلی kizilhan@dhbw-vs.de).\nهۆڵگەر گیزلەر، رۆژنامەنوس و سەرنوسەری پێشووی گۆڤاری دێر ئۆفت هی ئێزیدی "لالیس دیالۆگ" بوە و تابەرواری 2017 ئەو وتەبێژی سەنتەری "زێنترالرات دێر یەزیدین ئین جێرمانی (زێت وای دی) بوە. ئەو هەستاوە بەدەستپێچخەری و جێبەجێكردنی پڕۆگرامی تایبەتی ژنانی ئێزیدی لە بادوین وێرتەمبێرگ و ڕاوێژكاری سیاسەتوانەكانی ئەڵمانیایە. (بۆ پەیوەندیكردن بە ژمارە تەلەفۆنی 00491727310434 یان ئیمەیلی geisler@yeziden.de).\nتۆماس ڤۆن دێر ئۆستێن- ساكن، بەڕێوەبەری جێبەجێكاری ڕێكخراوی ناحكومی وادی ئی.ڤیە كە لە عیراق بۆ ماوەی زیاتر لە 25 ساڵە كاردەكەن. هەر لە ساڵی 2014ەوە تائێستا رێكخراوی وادی یارمەتی و هاریكاری پێشكەش بە ژنانی ئێزیدی و قوربانیانی دەستی دەوڵەتی بەناو ئیسلامی كردوە. (بۆ پەیوەندیكردن بە ژمارە تەلەفۆنی 004915156906002 یان ئیمەیلی thomas.osten-sacken@wadi-online.de).\nسوپای عیراق پەیكەری زەردەشت شنگالیان لابرد\nعیراق: روداوەكانی 2021


چەمچەماڵ، ژمارەیەك كارمەندی پۆلیس و ئاسایش برینداربوون | ROJnews\nچەمچەماڵ، ژمارەیەك كارمەندی پۆلیس و ئاسایش برینداربوون\nدووشەممە, 9 يول 2018 - 09:34\nلە شارۆچكەی چەمچەماڵ بەهۆی شەڕە تەقەوە ژمارەیەك كارمەندی هێزە ئەمنییەكان لە پۆلیس و ئاسایش بریندار بوون و داواكراوێكیش بریندار بوو.\nشەوی ڕابردوو لە شارۆچكەی چەمچەماڵ سەربە پارێزگای سلێمانی هێزە ئەمنییەكان چوونە سەر ماڵی داواكراوێك، بەڵام داواكراوەكە خۆی ڕادەست نەكرد و بەو هۆیەشەوە شەڕە تەقە ڕوویدا.\nئەیوب حەمە، جێگری بەڕێوەبەری تەندروستی چەمچەماڵ بۆ دەزگاكانی ڕاگەیاندن وتی: شەوی ڕابردوو دوو كارمەندی پۆلیس و سێ كارمەندی ئاسایش كە بەهۆی فیشەكەوە برینداربوون هێنرانە نەخۆشخانەی شەهید پێشڕەو لە چەمچەماڵ، لەهەمان كاتدا بریندارێكی مەدەنی-یش تەمەن ٢٣ ساڵ هێنرایە نەخۆشخانە و بە وتەی ئەو كەسانەی لەوێبوون ئەو گەنجە كەسە داواكراوەكەیە.\nوتیشی: كارمەندێكی برینداری پۆلیس و ئاسایش ڕەوانەی نەخۆشخانەی سلێمانی كراون، تۆمەتبارەكەش بەهۆی سەختی برینەكەیەوە نەتوانراوە ڕەوانەی سلێمانی بكرێت و لە نەخۆشخانەی شەهید پێشڕەو نەشتەرگەریی بۆ كرا و نەشتەرگەرییەكە سەركەوتوو بووە.\nبەپێی زانیارییەكانی ڕۆژنیوز، گەنجە داواكراوەكە لەلایەن دادگاوە بەگوێرەی مادەی (442) و (406)ی یاسای سزادانی عێراقی داواكراوە، هێزەكانی پۆلیس و ئاسایشی سنورەكەش ڕۆیشتوون بۆ دەستگیركردنی، بەڵام تۆمەتبارەكە خۆی بەدەستەوە نەداوە و بەهۆیەوە شەڕ دروست بووە.\nهەر بەپێی زانیاریەكانی ڕۆژنیوز، ژمارەی بریندارەكان زیاترن، بە شێوەیەك جگە لە برینداربوونی دوو كارمەندی پۆلیس، پێنج كارمەندی ئاسایشیش بریندار بوون، هەروەها گەنجە داواکراوەکە باوکیشی لەگەڵ بووە، کە ڕووبەڕووی هێزە ئەمنییەکان بوونەتەوە، بەڵام باوکی هەڵهاتووە.\nمحەمەد لە یە ساڵیدا ونبوو، لە ٣١ ساڵیدا بە خێزانەکەی شادبووەوە\nلە کۆنگرەیەکی ڕۆژنامەنووسیدا، دۆزینەوەی کەسێک راگەیەندرا، کە لە منداڵیدا و لەکاتی کیمیا بارانەکەدا ونبووە، بەڵام لە تەمەنی ٣١ ساڵیدا خۆی پەوەندی بە کۆمەڵەی قوربانیانی هەڵەبجەوە...\n21 فبر - 16:00\nسلێمانی، گەنجێك بە فیشەك كوژرا\nلە گەڕەکی شۆڕشی شاری سلێمانی گەنجێک بە فیشەک کوژرا.\n21 فبر - 15:17\nژنانی ماڵی داڵدەدانی ژنانی هەڕەشەلێكراوی سلێمانی، دەربارەی دۆخی شوێنەکەیان ناڕەزایەتییان دەربڕی، بەڕێوبەری کارو کاروباری کۆمەڵایەتیش بانگەشەی ئەوە دەکات، کە بە هۆی بەکارهێنانی...\n19 فبر - 15:46\nهاوڵاتیانی هەشت گوند لەبری حکومەت خۆیان ڕێگاكەیان چاكدەكەن\nلەدوای چەندین جار داواکاریی لە حکومەتی هەرێم و جێبەجێنەکردنی داواکەیان، هاوڵاتیانی هەشت گوندی سنووری چۆمان بە هەرەوەزیی بە چاککردنی رێگا سەرەکییەکەی گوندەکەیان کرد.\n18 فبر - 08:07\nژماره‌یه‌کی نوێ بۆ سکاڵای دایک و باوکان ته‌رخان ده‌کرێت\nلیژنه هاوبه‌شه‌کانی قائیمقامیه‌تی سلێمانی، ژماره‌یه‌کی تایبه‌ت بڵاوده‌کاته‌وه، که تایبه‌ته به سکاڵای دایکان و باوکان به مه‌به‌ستی چاره‌سه‌ری کێشه‌ی منداڵه‌کانیان له...\n17 فبر - 19:16


سێ لیژنەی پەڕلەمانی كوردستان بەیاننامەیەكیان بڵاو كردەوە – تۆڕی میدیایی خەڵک\n2020/04/10 - 8:25 PM\nلێژنەی ناوچە كوردستانیەكانی دەرەوەی هەرێم و لێژنەی داكۆكیكردن لەمافی ئافرەت و لێژنەی كاروباری كۆمەڵایەتی و داكۆكیكردن لەمافی مرۆڤ، لەبارەی ئەو دەستدرێژییەی كە لەلایەن چەند چەكدارێكەوە كراوەتە سەر ئافرەتێكی كوردی خاوەن پێداویستی تایبەت لە پردێ، بەیاننامەیەكیان بڵاوكردەوە.\nلە بەیاننامەكەدا هاتووە: بەداخەوە كەسانێكی نەفس نزم كە سەربە گروپە میلیشیاییەكانن لەبازگەی پردێ دەستدرێژیان كردووەتە سەر ئافرەتێكی كوردی خاوەن پێداویستی تایبەت كە لەخێزانێكی هەژارن، سەرەرای ئەوەی ئەمە كارێكی قێزەوەنە و دوورە لە بەهای ئەخلاقی و مرۆڤایەتی پێشێل كردنی مافی تاكێكی كوردە و سوكایەتی كردنە بە ئافرەت، لە ژێر ئەو دەسەڵاتە سەربازیە داسەپێندراوەی كە لەئێستادا لە كەركوك بوونی هەیە و تاوانێكی بەم جۆرە ویژدانی مرۆڤایەتی دەهەژێنێت.\nلیژنەكانی پەڕلەمانی كوردستان، ئەوەیان خستووەتەڕوو: “ئێمە وەكو لیژنەكانی پەیوەندیدار بەو بابەتە لەپەرلەمانی كوردستان ، بە هەموو شێوەیەك ئیدانەی ئەو كارە قێزەوەنە دەكەین و داوا لە ئەنجومەنی نوێنەرانی عیراق دەكەین لیژنەیەكی لێكۆڵینەوە بۆ وورد بوونەوە لە ڕووداوەكە دروست بكات و داوا لەو هێزانەش دەكەین تۆمەتباران تەسلیم بە دادگای سەربازی بكەن و تۆمەتباران بە گوێرەی یاسای سزادانی سەربازی بە سزای یاسایی خۆیان بگەن.\nداواش دەكەن، بۆ ئەوەی ئەم حاڵەتەو چەندین حاڵەتیتر كە مافی هاوڵاتیانمان لەو ناوچانە پارێزراو بن و دووبارە نەبێتەوە، هەرچی زووە هێزی پێشمەرگە بگەڕێتەوە ئەو ناوچانە، چونكە تەنها ئەوان دەتوانن پارێزگاری لەگیانی هاوڵاتیانمان بكەن و كەرامەتیان بپارێزن.\nپردێپەڕلەمانی كوردستانهێزی پێشمەرگە


رێگاي ئێوه خۆڕھه ڵاتي ناوين » بۆردومانی قەزای ئامێدی بەپاساوی بوونی پەکەکە لەناوچەکەدا\nفڕۆکەکانی تورکیا دەوروبەری گوندێکی سنوری قەزای ئامێدیان بۆردومانکرد، ئەوەش دوەم بۆردومانە لەماوەی دو رۆژی رابردودا. فڕۆکەکانی تورکیا دەوروبەری گوندی کێستەی سەر بە قەزای ئامێدیان بۆردومانکردوە، بەڵام زیانی گیانی نەبوە.\nئەوە دوەم بۆردومانە لەماوەی دو رۆژی رابردودا لەلایەن فڕۆکەکانی تورکیاوە، هاوکات ترس و دڵەڕاوکێی لای دانیشتوانی گوندەکە دروستکردوە، بەهۆی ئەوەی شوێنی بۆردومانەکە نزیک بوە.\nرۆژی پێشتریش فڕۆکەکانی تورکیا بەچڕی بۆردومانی گوندی رێشبراخە لەسنوری قەزای ئامێدی-یان کردوە، لەکاتێکدا هاوڵاتیانی گوندەکە بەمەبەستی کات بەسەربردن لەناو بەفردا سەردانی گوندەکەیان کردبوو.\nساڵانێکە ئەو خەڵکە دەپاڕێنەوە لە تورکیا و پەکەکە کە لەناوچەکانیان دەرکەون و بەڵام هەروا ماوەتەوە و کەس گوێیان لێناگرێت و هەرێمیش بەجاران داوای لەپەکەک کردووە کە خاكی هەرێم بەمەبەستی هێرش بۆ سەر تورکیا بەکارنەهێنێت بۆ ئەوەی تورکیاش نەیکاتە بیانوو و بوردمانی ناوچەکە بکات و زۆرجاریش گوندەکان لەبەر ئەوەی پەکەک خۆی لەدەورووبەر یا لەنێو گوندەکانی حەشار داوە و ئەمەش بیانوو بۆ تورکیا کە بوردمان بکات.\nبرچسب ها : ئامێدی , بوردمان , پەکەکە , تورکیا


سه‌رۆكی حكومه‌تی هه‌رێمی كوردستان، پێشوازی له شاندێكی په‌رله‌مانی ئه‌ڵمانیا كرد و په‌ره‌پێدانی په‌یوه‌ندییه‌كانی نێوان هه‌ردوولا جه‌ختی لێ كرده‌وه.\nئەمڕۆ پێنجشەممە 9/6/2022،مه‌سرور بارزانی، سه‌رۆكی حكومه‌تی هه‌رێمی كوردستان پێشوازی لە شاندێکی پەرلەمانی ئەڵمانیا کرد کە لە هەردوو پەرلەمانتار ماکس لوکس و قاسم تاهر ساڵح پێکهاتبوو.\nهه‌ر له‌و دیداره‌دا سه‌رۆكی حكومه‌تی هه‌رێمی كوردستان سوپاسی ئەڵمانیای کرد بۆ هاوکارییەکانی بۆ هەرێمی کوردستان لە چوارچێوەی هاوپەیمانیی نێودەوڵەتیی دژ بە داعش. هەروەها خواستی هەرێمی کوردستانیش بۆ پەرەپێدانی پەیوەندییەکان لە گەڵ ئەڵمانیا لە هەموو بوارەکاندا دووپات کرایه‌وه.\nچاکسازییەکانی حکومەتی هەرێمی کوردستان لە بواری هەموجۆکردنی ئابووری، برەودان بە وەبەرهێنانی ئەڵمانی و گرنگی چارەسەرکردنی کێشەکانی هەرێمی کوردستان و حکومەتی فیدراڵی لە سەر بنەمای دەستوور ، تەوەرێکی دیکەی گفتوگۆکانی نێوان هه‌ردوولا بوو.\nشاندێكی په‌رله‌مانی ئه‌ڵمانیا\nپه‌ره‌پێدانی په‌یوه‌ندییه‌كانی نێوان هه‌ردوولا


بەنزینخانە حكومیەكان دەكرێنەوە ..بەنزین هەرزان دەبێت – تۆڕی میدیایی خەڵک\nبەنزینخانە حكومیەكان دەكرێنەوە ..بەنزین هەرزان دەبێت\n2018/06/03 - 3:07 PM\nقائیمقامی هەولێر ڕایدەگەیەنێت، كە هەموو بەنزینخانە حكوومییەكانیش نوژەن كراونەتەوە و ئامادەن بۆ كاركردن و دەشڵێت: “نزیكەی 3 ملیۆن لیتر بەنزین لە عیراق كڕدراوە و بە دابەشكردنی كاریگەری لەسەر نرخ دەبێت”.\nنەبەز عەبدولحەمید، قائیمقامی قەزای ناوەندیی هەولێر، بە ماڵپەڕی فەرمیی پارتی ڕاگەیاندووە، “بۆ چارەكردنی كێشەی بەنزین، پارێزگاری هەولێر لە گفتوگۆی بەردەوامدایە لەگەڵ حكومەتی عێراقدا، بۆ ئەوەی بتواندرێت بە بەردەوامی بەنزین بۆ هەرێمی كوردستانیش دابین بكرێت و بۆ ئەو مەبەستەش ڕێككەوتنێك بكرێت، تا جارێكی دیكە بەنزین لە ڕێگەی بەنزینخانە حكومییەكانەوە دابەش بكرێتەوە”.\nوتیشی، “وەك قۆناغی یەكەم، بڕێكی بەنزین، كە نزیكەی 3 ملیۆن لیترێك دەبێت، لە حكومەتی عێراق كڕدراوە و هەموو بەنزینخانە حكومییەكانیش نوژەن كراونەتەوە و ئامادەن بۆ كاركردن، كە هەر كاتێك بگات، دەست بە دابەشكردنی دەكەن، ئەمەش ڕاستەوخۆ كاریگەری لەسەر نرخی بەنزین دەبێت”.\nجەختیشی كردەوە، “ئێمە دەمانەوێت بە جۆرێك لەگەڵ حكومەتی عێراق ڕێككەوتن بكەین، كە بە بەردەوامی وەكو پارێزگاكانی دیكەی عێراق بەنزینمان بۆ دابین بكرێت”.\nئاماژەی بەوەشكرد، تاكە چارەسەر بۆ ئەو كێشەیە، ئەوەیە لەگەڵ حكومەتی عێراق بگەینە ڕێككەوتن، چونكە لە ئێستادا حكومەتی هەرێمی كوردستان ناتوانێ بە هۆی قەیرانی داراییەوە ئەو كێشەیە چارە بكات و تەنیا دەتوانێ مووچەی فەرمانبەران دابین بكات، كە ئەمە ئەولەوییەتی كاری حكومەتە و ناتوانێ نەوتی خاو بكاتە بەنزین، بۆیە گەر لەگەڵ حكومەتی عێراق بگەینە رێككەوتن، ئەو كێشەیە بە تەواوی چارە دەبێت”.\nنەبەز عەبدولحەمید باسی لەوەشكرد، “حكومەتی عێراق ئەگەر بەنزین بداتە هەرێمی كوردستان، بەخۆڕایی نابێت و بە پارە دەفرۆشێتە هەرێمی كوردستان، بۆیە لەم چەند ڕۆژەدا ئەنجامی گفتوگۆكان دیار دەبێت لەگەڵیان دەگەینە ڕێككەوتن یاخود نا، چونكە ئەگەر بگەینە ڕێككەوتن، كاریگەری دەكاتە سەر نرخی بەنزینی بازرگانی-ش”.\nجگە لە مووچە؛ پارەیەكی دیكە بەسەر مامۆستایان دابەشدەكرێت\nكۆبوونەوەی بەپەلەی پەرلەمان بە ئامادەبوونی دوو وەزیر دەستی پێكرد


بەڕێوەچوونی کۆڕیاد و پرسەی شەهیدانی شەوی یەلدای خوێناویی دێموکرات لە ستۆکهۆڵمی پایتەختی سوید\nدوانیوەڕۆی رۆژی یەکشەممە رێکەوتی ٢٠١٦/١٢/٢٥ ی زایینی بەرانبەر بە ٦ی بەفرانباری ١٣٩٥ی هەتاویی، کۆڕیادێک بۆ رێزگرتن لە شەهیدانی شەوی یەلدای خوێناویی دێموکرات، لەباکووری شاری ستۆکهۆڵم پێکهات.\nلەم کۆڕیادەدا ژومارەیەکی زۆر لە نوێنەرانی حیزب و رێکخراوە کوردستانییەکان و کەسایەتی و کوردانی تاراوگە و ئەندامان و لایەنگرانی حیزبی دێموکراتی کوردستان بەشدار بوون .\nسەرەتای کۆڕیادەکە بە سروودی نەتەوایەتی ئەی رەقیب و خولەکێک بێدەنگی بۆ رێزگرتن لە گیانی پاکی شەهیدان، بە تایبەت شەهیدانی کردەوە تیرۆریستییەکەی شەوی یەلدای بەردەم قەڵای دێموکرات لە کۆیە دەستیپێکرد.\nپاشان پەیامی سەرۆکایەتی هەرێمی کوردستان، سەرکۆماری عێراقی فیدراڵ و ئەنجومەنی وەزیرانی هەرێمی کوردستان خوێندرایەوە.\nدواتر هاوڕێ کاک سەعید بیگزادە ئەندامی کۆمیتەی ناوەندیی و بەرپرسی تەشکیلاتی دەرەوەی وڵاتی حدک وتارێکی پیشکەش کرد.\nهاوڕێ سەعید بیگزادە لە بەشێکی قسەکانی وێڕای بەخێر هێنانی میوانەکان وتی: بەشداری و حزوورتان بۆ مەحکووم و ئیدانە کردنی تیرۆری شەوی یەلدای خوێناوی دیموکرات، ورەی ئێمە، بڕوای ئێمە، برایەتی هەموومان بۆ ئیدامەی ئەو خەباتە بۆ نەسڵەمینەوە لە هەر حەرەکەتێکی لەوە تووندتریش لە بەرامبەر دوژمنانمان دا چالاکتر دەکا. شەوی یەلدای خوێناوی دیموکرات حەوت پێشمەرگە، حەوت ڕۆلەی ئەو میللەتە، لە دوو پارچەی کوردستان، لە یەک پارچەی کوردستان بۆ پاراستنی ئەم پارچەیە بۆ حیفازەت لە خۆیان، لە لایەن دڵڕەشانی مێژووەوە لە لایەن دوژمنی کوردەوە دەرژێتە سەر یەک پارچە لە خاکی کوردستانمان، واتە خوێنمان تێکەڵ دەبێ بۆ جارێکی دیکەش. بەڵام ئەوان غافڵن لەوەی کە ئەگەر قەرار بێ بە کوشتن بە تێرۆر، بە ئعیدام لە داواکانمان بکشێیینەوە، لە خەبتمان بسڵەمێینەوە، دەبوو پاش سماییل ئاغای سمکۆ کورد سەری هەڵنەداباوە، دەبوو باش بزانن کاتێک سەرۆک کۆماری کورد ئێعدام دەکەن، ئەگەر پێیان وابێ بە کوشتن و بڕین و بە ئێعدام، ئەو خەڵکە دەکشێتەوە و لە ماف و داخوازییەکانی خۆی دوور دەکەوێتەوە، دەبوو بزووتنەوەی کورد و حیزبی دیموکراتی کوردستان سەری هەڵنەداباوە. دەبوو تێبگەن کاتێک لە سەر مێزی وتووێژ ڕێبەری بزووتنەوەی کورد و حیزبی دیموکراتی کوردستان دکتور قاسملوو تێرۆر دەکەن، بە مەبەستی ئەوەی کە ئەو بزووتنەوەیە بخەوێنن، ئەگەر بە ویستی وان بووایە دەبوو ئەو شؤڕشە خەوتبا. ئەگەر ئەوان پێیان وایە بەم جۆرە دەتوانن ئەم خەباتە دامرکێنن پاش سادقی شەرەفکەندی نەدەبوو بزووتنەوەکە درێژەی هەبا. بەڵام بە هەموو ئەوانەوە، بە دەیان کادر و پێشمەرگەی حیزبی دیموکرات کە لە چەند ساڵی رابردوو دا لە باشووری کوردستان بە ئەنواعی جۆراوجۆر دەدزرێن، وون دەکرێن و بێ سەروشوێن و تێرۆر دەکرێن، دەبوو ئێمە ترساباین و چی دیکە درێژەمان بە خەبات نەدابا. بەڵام زۆر لەوە دالە ئێشتبا دان. ئەو میللەتە، ڕۆلەکانی ئەو خەڵکە، تێکۆشەرانی ئەو گەلە لە هەموو حیزبەکان و حیزبی دیموکراتی کوردستان دا سوورن لە سەر ئەوەی کە هەتا بە مافەکانی نەتەوایەتی خۆیان دەگەن ئەو خەباتە، بە دەیان جار لەمەی ئیستا زیاتر زەبری وێ کەوێ، ناکەوێ. هەتا ترووپکی ڕزگاری ئەو خەباتە درێژەی هەیە. لە عورفی سیاسەت و جیرانەتی و دۆستایەتی دا، موناسبات و پێوەندی بەینی وڵاتان، یان بەینی حیزبەکانی وڵاتە جیرانەکان، بە پێی ئەو شەرایەتەی کە کورد تێیدا دابەش بووە لەم ناوچەیە، ناچارن حیزبەکان و حکومەتەکەشی لەگەڵ دەر و جیران و دراوسێکانی دەورووبەری لە رابیتە و پەیوەندییەکی دیپلۆماتیک دا بێ. هەموومان ئەوە باش دەزانین، بەڵام هەموومان باش ئەوە دەزانین و حکومەتی هەرێمی کوردستانیش لە ئێمە باشتر ئەوە دەزانێ، کە دەستدرێژی و کوشتاری ڕۆڵەکانی ئەو میللەتە سنوورێکە هیچ کەس نابێ ئیزنی بەزاندنی پێ بدا. بۆیە بە پاراستنی هەموو ئوسوول و قەواعیدێکی دیموکراتیک کە ڕێ دەدا بۆ ڕابیتە و بۆ پەیوەندی و بۆ دۆستایەتی و نزیکایەتی ئەو پارچانە لەگەڵ یەکتر و لەگەڵ دەوڵەتی ئەو وڵاتانەی بەداخەوە کوردیان بە سەر دا دابەش کراوە بە شتێکی تەبیعی دەزانین، بەڵام خەتێکی سووریش بۆ کردەوە و بۆ حەرەکەتەکان هەمیشە هەیە. ئێمە گومانمان نیە بە پێی ئەو پەیامانەی کە ئێستا خوێندرانەوە هەموو لایەک شارەزای ئەوە هەن، بۆیە دوژمن دەبێ باش بزانێ لە هەر جێگایەک هێرش بۆ سەر هەر ڕۆڵەیەکی ئەو میللەتە بکا، ئەرک بۆ هەموو لایەک درووست دەکا، وەزیفە بۆ هەموو لایەک درووست دەکات لە پشت یەک و لەگەڵ یەک و لەبەرامبەر دوژمن دا بن.\nپاشان کۆڕیادەکە بە خوێندنەوەی پەیامی ئەم حیزب و رێکخراو و کەسایەتیانە تا کاتژمێر ٥ی ئێوارێ درێژەی هەبوو.\n١ – پارتی دێموکراتی کوردستان- لیژنەی سوئێد\n٢ – یەکیەتی نیشتمانیی کوردستان – رێکخستنی سوئێد\n٣ – بزووتنەوەی گۆڕان – بازنەی سوئێد\n٤ – حیزبی دێموکراتی کوردستانی ئێران- کۆمیتەی سوئێد\n٥ – کۆمەڵەی شۆڕشگێڕی زەحمەتکێشانی کوردستانی ئێران\n٦ – کۆمەڵەی زەحمەتکێشانی کوردستان\n٧ – رێکخراوی کوردستانی حیزبی کۆمونیستی ئێران- کۆمەڵە\n٨ – پارتی ئازادیی کوردستان ( پاک)\n٩ – پارتی ژیانی ئازادی کوردستان ( پژاک)\n١٠ – رێکخراوی دێموکراتیکی یارسان\n١١ – حیزبی شیوعی کوردستان\n١٢ – کۆمیتەی هاوکاریی هێزە سیاسییە کورد و کوردستانییەکان لە سوئێد\n١٣ – پارتی سەربەخۆیی کوردستان\n١٤ - سازمانی خەباتی کوردستانی ئێران\n١٥ – رێکخراوی خەباتی شۆڕشگێڕی کوردستان\n١٦ – وتاری شەکیلا قۆیتاسی کچی شەهید عەلی قۆیتاسی\n١٧- پەیامی کەمپینی یەکبوون و ئاشتی\n١٨ ـ پەیامی کەسایەتی و تێکۆشەری ناسراوی کورد کاک باباعەلی مێهرپەروەر\n١٩ – پەیامی تەشکیلاتی نهێنی هەردووک لایەنی دێموکرات لە ژورەوەی وڵات و هەروەها کۆمەڵێک لە ئاکادێمیستی کوردی نیشتەجێی ناوخۆی وڵات کە خوازیاری یەکگرتن و هاوکاری هێزە کوردستانییەکان بەگشتی و دوو لایەنی حیزبی دێموکرات بە تایبەتی بوون، لە لایەن کاک بیژەنی قارەمانی‌یەوە خوێندرایەوە.\n٢٠ – پەیامی ئاکادێمیسێنانی کوردی نیشتەجێی سوئێد\n٢١ – پەیامی یەکیەتی پارلمانتارانی کورد\n٢٢ – پەیامی دوکتور یۆسف محەمەد سەرۆکی پارلمانی کوردستان\n٢٣ – شێعرێک لە لایەن مامۆستا عوسمان ئیسماعیلی ( ئاشق)\n٢٤ ـ پەیامی ڕادیۆ ئاشتی\nلە بەشێکی دیکەی ئەم کۆڕیادە دا خاتوو موژدە عەزیزی بەرپرسی یەکیەتیی لاوانی دێموکراتی ڕۆژهەڵاتی کوردستان لە سوئێد و کچی شەهید حەمەعەزیز عەزیزی لە سەر پێگە و جێگەی شەهید لە نێو ریزەکانی حیزب دا چەند وتەیەکی پێشکەش کردن و بە شەکیلا قۆیتاسی گووت کە حیزب لانکی مناڵێکە کە بێ لانکە و حیزب باوکی مناڵێکە کە بێ باوکە و دواتریش بە نوێنەرایەتی هەموو بەشداران چەپکە گوڵی ڕیزلێنانی پێشکەش بە شەکیلا قۆیتاسی کرد.\nکۆتایی ئەم کۆڕیادە و رێزلێنانە لە سوئێد\nسوپاس و پێزانینی حیزب لە ئاست بەشداری بەرینی خەڵک لەم کۆڕیادە دا و خوێندنەوەی بەیاننامەی کۆتایی کۆبوونەوەی ۳٠ حیزب و رێکخراوی سیاسی هەر چوار بەشی کوردستان لە بنکەی دەفتەری سیاسی حیزبی دێموکراتی کوردستان لە ئاست تەقینەوەی شەوی یەڵدای خوێناوی دێموکرات لە لایەن هاورێ حەمەرەسووڵ کەریمی ئەندامی کۆمیتەی ناوەندی حیزبی دێموکراتی کوردستان\nشایانی باسە کە لە هەموو ماوەی کۆڕیادەکەدا وێنەی شەهیدانی شەوی یەلدا نیشاندەدرا و لە بڕگەیەکی کۆڕیادەکەدا وتەکانی\nشەهید دوکتور قاسملوو سەبارەت بە شەهید و ئەو نرخەی گەلێک بۆ ئازادیی دەبێ بیدا بڵاو کراوە.\nحیزبی دیموکراتی کوردستان- سوید\nبۆ بینینی وێنەکانی ئەم کۆڕیادە لە سەر ئەم نوسینە چرکە بکەن.


مەسرور بارزانی و باڵیۆزی فەرەنسا لە عێراق کۆبوونەوە\n2019 April, 2\nئەمڕۆ سێشەممە 2/4/2019 مەسرور بارزانی راوێژکاری ئەنجوومەنی ئاسایشی هەرێمی کوردستان پێشوازی لە برۆنۆ ئۆبرت باڵیۆزی فەرەنسا لە عێراق و شاندی یاوەری کرد.\nلەم دیدارەدا، کە کونسوڵی گشتی فەرەنسا لە ھەولێر ئامادەبوو، دوا پێشهاتەکانی عێراق و ناوچەکە تاوتوێکران و دووپات لە پەرەپێدانی پەیوەندیی دۆستانەی نێوان هەردوو گەلی فەرەنسا و كوردستان كرایەوە.\nمەسرور بارزانی پشتیوانی و یارمەتییەکانی فەرەنسای بۆ هەرێمی کوردستان بەرزنرخاند، کە بەردەوام لە قۆناغە جیاکاندا هاوكار و پشتیوانی گەلی كوردستان بووە.\nهەروەها باسی لە هەنگاوەکانی پێکھێنانی کابینەی نوێی حکوومەتی هەرێمی کوردستان لەلایەک و پێشڤەچوونەکانی پەیوەندی نێوان ھەرێمی کوردستان و بەغدا کرد و هەنگاوەکانی بە ئەرێنی وەسفکرد.\nهەر لەو دیدارەدا بارودۆخی سوریا و کۆنترۆڵکردنەوەی دوا مۆڵگەی داعش و هێورکردنەوەی گرژییەکان و چارەسەری سیاسیانەی کێشەکانی ئەو وڵاتە تاوتوێکرا و جەخت لەوە کرایەوە، کە پێویستە لە هەنگاوەکانی داهاتوودا قوربانی و مافی هەموو پێکهاتەکان لەبەرچاوبگرێت.\nلەلای خۆیەوە باڵیۆزی فەرەنسا لە عێراق وێڕای بەئاوات خواستنی سەرکەوتن بۆ مەسرور بارزانی لە سەرۆکایەتی کردنی کابینەی داهاتووی حکوومەتی هەرێمی کوردستان، دووپاتی لە فراوانکردنی پەیوەندییەکانی نێوان هەردوولا کردەوە و رایگەیاند، وڵاتەکەی لە پشتیوانی و هاوکاری هەرێمی کوردستان و پێشمەرگە بەردەوام دەبێت.


له‌لایه‌ن: محەمەد ڕزگار - به‌روار: 2021-02-26-23:37:00 - کۆدی بابەت: 2699\nئاو چۆن دەگۆڕێت بۆ بەستەڵەک؟\nئەگەر سەرنجت دابێت لە گۆماوێک یان دەریایەک یان ڕووبارێک لە دۆخی بەستندا، دەبینین چینێک لە بەستەڵەک بەسەر ئاوەکەوە دروست دەبێت.\nئایا دەزانیت ئەگەر هەموو ڕووبار و گۆماو و دەریاکان لە بنەوە تا سەر بیبەستایە، ئەوا زۆر شتی گرنگ لە ژیانی ئێمەدا بە جۆرێکی تر دەبوو.\nئەو ڕووداوە نەک هەر دەبووە هۆی گۆڕانی ئاو و هەوا، بەڵکو هەرچی ئەو زیندەوەرانەش لە ئاودا دەژیان لەناو دەچوون.\nکەواتە چۆن ئاوی گۆماوێک دەگۆڕێت بۆ بەستەڵەک؟\nکاتێک هەوا لەسەر گۆماوێک سارد دەبێتەوە، چینی سەرەوەی ئاوەکە سارد دەبێتەوە، ئەم ساردییەش وا دەکات ئاوی ساردی سەرەوە لە ئاوی گەرمی ژێرەوە قورستر بێت. ئەمجا ئاوە ساردەکەی سەرەوە دادەبەزێت بۆ خوارەوە و ئاوە گەرمەکەی ژێرەوە سەردەکەوێت بۆ سەرەوە.\nئەم کردارە بەردەوام دەبێت تا هەموو ئاوی گۆماوەکە، دەگاتە پلەی گەرمای ٤ی سەدی، بەڵام بەردەوام پلەی گەرما هەر بەرەو دابەزین دەچێت، کاتێک چینی سەرەوەی ئاوەکە، لە چوار پلەی سەدی ساردتر دەبێتەوە، ئەوا لە سەرەوە دەمێنێتەوە، لەبەر ئەوەی هەر ئاوێک بگاتە ژێری ٤ پلە سوکتر دەبێتەوە.\nئێستا کاتی ئەوە هاتووە چینی سەرەوە لە ئاوەکە دەست بە بەستن بکات، کاتێک پلەی گەرما لە خاڵی بەستندا دەبێتە سفری سەدی یان لە ژێری سفرەوە کریستاڵە وردەکان دەست بە یەکگرتن دەکەن. هەر کریستاڵێکیش شەش تیشک یان خاڵی هەیە، کاتێک یەک دەگرن، بەستەڵەک دروست دەکەن، بەو جۆرە پلێتێک لە بەستەڵەک لەسەر ڕووی ئاوەکە بە دیار دەکەوێت.\nهەندێک جار بەستەڵەکەکە پاک و بێگەردە و هەندێک جاریش تەڵخە، هۆی ئەوەش دەگەڕێتەوە بۆ ئەوەی هەر کاتێک، ئاو دەیبەستێت بڵقێکی ورد لە هەوا لێیەوە دەردەچێت و بە دەوری کریستاڵەکەوە دەنووسێت. هەرچەندە ژمارەی کریستاڵەکان زیاد بکات، ئەوە بڵقەکە لە ناووە دەمێنێتەوە، بۆیە بەستەڵەکەکە تەڵخ دیار دەدات.\nبەڵام کاتێک ئاوی ژێر بەستەڵەکەکە ڕێدەکات، ئەوا بڵقە هەوا بچووکەکان هەموویان لە شوێنێکدا کۆ دەبنەوە، بۆیە بەستەڵەکەکە بە ڕووی دیار دەدات.\nکاتێک ئاو دەیبەستێت قەوارەکەی نۆ بەرامبەر دەکشێت، هەر لەبەر ئەوەشە لیتر ئاو یان لیتر بەفری ڕەقت دەداتێ و لە زستانیشدا زۆرجار بۆری ئاو ڕادێتەری ئۆتۆمبێلەکان کە ئاوەکەی ناویان دەیبەستێت، دەتەقن.\nبابه‌ته په‌یوه‌ندیداره‌كان به : ئاو چۆن دەگۆڕێت بۆ بەستەڵەك؟


ئه‌نجومه‌نی سیاسی یه‌كگرتووی ئیسلامیی كوردستان له‌باره‌ی هێرشه سه‌ربازیه‌كه‌ی توركیا بۆ سه‌ر شاری عه‌فرین به‌یاننامه‌یه‌كی بڵاوكرده‌وه - یەکگرتووی ئیسلامی کوردستان\nئه‌نجومه‌نی سیاسی یه‌كگرتووی ئیسلامیی كوردستان له‌باره‌ی هێرشه سه‌ربازیه‌كه‌ی توركیا بۆ سه‌ر شاری عه‌فرین به‌یاننامه‌یه‌كی بڵاوكرده‌وه\nئەنجومەنی سیاسی یەكگرتووی ئیسلامیی كوردستان له راگه‌یه‌نراوێكدا نیگه‌رانی خۆی ده‌ربری له هێرش و پەلامارە سەربازیەكەی توركیا و هەندێ لە گروپە چەكدارەكانی تری سوریا بۆ سەر شاری عەفرین و داواش له سەرۆكایەتی كۆماری توركیا دەكات ئەو هێرشە سەربازیە رابگرێت و رێگا چارەی سیاسی و دیالۆگی ئاشتیانە بگرنه‌به‌ر.\nله‌راگه‌یه‌نراوه‌كه‌ی ئه‌نجومه‌نی سیاسی یه‌كگرتووی ئیسلامی كوردستاندا هاتووه:ئێمە لە یەكگرتووی ئیسلامیی كوردستان بە نیگەرانیەوە دەڕوانینە هێرش و پەلامارە سەربازیەكەی توركیاو هەندێ لە گروپە چەكدارەكانی تری سوریا بۆ سەر شاری عەفرین كە دەبێتە هۆی زەرەرو زیانێكی زۆر لە هاوڵاتیانی شارەكەو ئاڵۆزكردنی زیاتری بارودۆخی ناوچەكە.\nئاماژه‌ی به‌وه‌ش كردوه:لەو سۆنگەیەوە داوا لە سەرۆكایەتی كۆماری توركیا دەكەین هەرچی زووترە ئەو هێرشە سەربازیە رابگرن بۆ ئەوەی ڕێگا خۆش ببێت بۆ بەرپابوونی ئاسایش و سەقامگیری لە ناوچەكەداو چارەسەركردنی كێشەو گرفتەكان بە رێگا چارەی سیاسی و دیالۆگی ئاشتیانە.\nبەیاننامەیەك لە یەكگرتووی ئیسلامیی كوردستانەوە\nسەبارەت بە شاری عەفرین\nئێمە لە یەكگرتووی ئیسلامیی كوردستان بە نیگەرانیەوە دەڕوانینە هێرش و پەلامارە سەربازیەكەی توركیاو هەندێ لە گروپە چەكدارەكانی تری سوریا بۆ سەر شاری عەفرین كە دەبێتە هۆی زەرەرو زیانێكی زۆر لە هاوڵاتیانی شارەكەو ئاڵۆزكردنی زیاتری بارودۆخی ناوچەكە..\nلەو سۆنگەیەوە داوا لە سەرۆكایەتی كۆماری توركیا دەكەین هەرچی زووترە ئەو هێرشە سەربازیە رابگرن بۆ ئەوەی ڕێگا خۆش ببێت بۆ بەرپابوونی ئاسایش و سەقامگیری لە ناوچەكەداو چارەسەركردنی كێشەو گرفتەكان بە رێگا چارەی سیاسی و دیالۆگی ئاشتیانە.


ئاژانسی ده نگو باسی کوردستان: جەماوەی خەلکی باکوری کوردستانی خۆشەویست لە سەر پێن\nپرسی كورد له توركیا له ریزی پێشه‌وه‌ی ئه‌و 10 قه‌یرانه‌دایه كه له 2013دا زۆرترین كاریگه‌ری له سه‌ر دۆخی ئه‌منی جیهان داده‌نێت\nپرسی كورد له توركیا له ریزی پێشه‌وه‌ی ئه‌و 10 قه‌یرانه‌دایه كه له ساڵی 2013دا زۆرترین كاریگه‌ری له سه‌ر دۆخی ئه‌منی جیهان داده‌نێت.\nبه پێی راپۆرتێكی گۆڤاری "فۆرین پۆلیسی"ی ئه‌مریكی له ساڵی 2013 دا 10 پرس و قه‌یران زۆرترین كاریگه‌ری له‌سه‌ر دۆخی ئه‌منی جیهان داده‌نێن و له‌و نێوه‌دا پرسی كورد له باكوری كوردستان و رووبه‌ڕووبونه‌وه‌ی سه‌ربازی نێوان پارتی كرێكارانی كوردستان و سوپای توركیا له ریزبه‌ندی دووه‌مدان.\nبه پێی ئه‌و راپۆرته‌ی گۆڤاری فۆرین پۆلیسی گرژی و ئاڵۆزیه‌كانی نێوان سودان و سودانی باشور له پله‌ی یه‌كه‌می ئه‌و ریزبه‌نده‌دایه.\nقه‌یران و ئاڵۆزیه‌كانی ئه‌فغانستان و پاكستان، كۆتدیڤوار، كۆماری دیمۆكراتی كۆنگۆ، كینیا، ئاسیای ناه‌راست، عێراق، سوریا و لوبنان له پله كانی دواتری ئه‌و ریزبه‌نده‌دان كه كارتێكه‌ریان ده‌بێت بۆ سه‌ر ئه‌من و ئاسایشی جیهان له ساڵی داهاتوودا.\n"گه‌ر گۆشه‌گیری سه‌ر ئۆجه‌لان به‌رده‌وام بێت گه‌لی كورد له به‌هاردا راپه‌ڕین ده‌ست پێده‌كات"\nپه‌رله‌مانتارێكی كورد له په‌رله‌مانی توركیا پێیوایه گه‌ر گۆشه‌گیری سه‌ر ئۆجه‌لان به‌رده‌وام بێت گه‌لی كورد له به‌هاردا راپه‌ڕین ده‌ست پێده‌كات.\nحه‌سیب كاپلان نوێنه‌ری شاری شرناخ به ئاماژه‌دان به تێپه‌ڕبوونی 17 مانگ به سه‌ر گۆشه‌گیركردنی عه‌بدوڵا ئۆجه‌لان سه‌رۆكی زیندانیكراوی پارتی كرێكارانی كوردستان رایگه‌یاند: ئه‌گه‌ر ئه‌و دۆخه هه‌ر وا به‌رده‌وام بێت گه‌لی كورد له به‌هاری داهاتوودا راپه‌ڕین ده‌ست پێده‌كات.\nوتیشی: ئه‌و رێگریانه‌ی حكومه‌ت توركیا بۆ ئه‌نجام دانی دیداری نێوان عه‌بدوڵا ئۆجه‌لان و پارێزه‌ره‌كانی سازی ده‌كات ، نیگه‌رانی زۆری هاوڵاتیانی كوردی لێكه‌وتوه‌ته‌وه.\nحه‌سیب كاپڵان جه‌ختیشی كرده‌وه كه حكومه‌تی توركیا خوازیاری ئه‌وه‌یه كێشه‌كانی كورد له‌و وڵاته‌دا وه‌ك خۆی بمێنێته‌وه و چاره‌سه‌ر نه‌كرێن.\nشایانی باسه ساڵی 1999 عه‌بدوڵا ئۆجه‌لان له كینیا رفێنرا و راده‌ستی حكومه‌تی توركیا كرایه‌وه و له‌و كاته‌وه تا ئێستا له زیندانێكی تاكه‌كه‌سیدا له دورگه‌ی ئیمراڵی راگیراوه و سه‌ره‌رای ئه‌وه‌ش له 27 ی ته‌موزی 2011 وه رێگه‌ی پێنه‌دراوه چاوی به پارێزه‌ره‌كانی بكه‌وێت.\nماوه‌یه‌ك به‌ر له‌ئێستا به‌سه‌دان زیندانی سیاسی كورد وه‌ك ناره‌زایه‌تیه‌ك له به‌رامبه‌ر گۆشه‌گیركردنی سه‌رۆكی زیندانیكراوی په‌كه‌كه 68 رۆژ مانیان له خواردن گرت.\nسه‌رباری ئه‌وه‌ی ئه‌و مانگرتنه له سه‌ر داوای عه‌بدوڵا ئۆجه‌لان كۆتایی پێهات به‌ڵام حكومه‌تی توركیا به‌رده‌وامه له رێگری كردن له ئه‌نجامی دیداری نێوان سه‌رۆكی زیندانی كراوی په‌كه‌كه و پارێزه‌ره‌كانی.\nله لایه‌ن ئاژانسی ده نگو باسی کوردستان ajansknews kl. ۱۰/۰۹/۱۳۹۱ ۰۳:۰۷:۰۰ قبل‌ازظهر


📊 Статьи 371,708 | Изображения 58,075 | Книги 10,759 | Похожие файлы 40,107 | 📼 Video 165 | 🗄 Источники 14,004 |\n👁 Этот пункт был просмотрен раз 12,613\n📅 16-08-1946 Даты и события\n👁 Этот пункт был просмотрен раз 13,973\n- دامەزراندنی پارتی دیموکراتی کورد لە باشووری کورد [ Больше... 👁] ✖ ✖ ✖ 0 5 ✔ 94% ✍ H.B. 30-8-2010 11:20:04\n👁 Этот пункт был просмотрен раз 17,570\n📅 1942 Даты и события\n👁 Этот пункт был просмотрен раз 8,818\n- ئیبراهیم ئەحمەد بووە حاکم. - هێرشی د.ا بە 2 هەز [ Больше... 👁] ✖ ✖ ✖ 0 0 ✔ 94% ✍ H.B. 30-8-2010 11:19:35\n📷 ئیبرایمی نادری، سەدیقی حەیدەری، محەمەد مەحمود و مستەفا خۆشناو... Изображение и описание\n📅 Добавлен Nov 17 2009 9:52AM\n👁 Этот пункт был просмотрен раз 19,682\nئەم وێنەیە لە کاتی سەردانی دوکتور ئیسماعیلی ئەردەڵ [ Больше... 👁] ✖ ✖ 0 0 ✔ 96% ✍ H.B. 17-11-2009 9:52:06\n👁 Этот пункт был просмотрен раз 1,073\n📷 سەردانی مهاباد لە زمان قەدری جەمیل پاشاوە Изображение и описание\n📅 Добавлен Dec 6 2009 5:10PM\n👁 Этот пункт был просмотрен раз 12,057\nقەدری جەمیل پاشا لە کتێبی بیرەوەرییەکانیدا (دۆزی ک [ Больше... 👁] ✖ ✖ 0 0 ✔ 90% ✍ H.B. 6-12-2009 17:10:28\n📷 سەیفی قازی و مەلا مستەفا بارزانی و فەرماندەکانی هێزی کۆمار Изображение и описание\n📅 Добавлен Dec 6 2009 10:23PM\n👁 Этот пункт был просмотрен раз 12,644\nئەم وێنەیە دەبێ لە نێوان رێکەوتی 1325.4.14 و 1325. [ Больше... 👁] ✖ ✖ 0 0 ✔ 94% ✍ H.B. 6-12-2009 22:23:00


داواكارانی گشتی له ئه‌ڵمانیا دووشه‌ممه (9 ئه‌یلول) ده‌ستگیركردنی ژنێكی ئه‌ڵمانی-تونسییان راگه‌یاند، بێوه‌ژنی راپه‌رێكی ئه‌ڵمانی كه بووبووه چه‌كداری "ده‌وڵه‌تی ئیسلامی" (داعش)، له‌سه‌ر ئه‌ندامێتییه گوماناوییه‌كه‌ی له گروپه‌كه‌دا، ئاژانسی فرانس پرێس رایگه‌یاند.\nژنه‌كه، كه ناوی ته‌نها به ئومه‌یمه أ هاتووه، هه‌فته‌ی رابردوو له هامبورگ ده‌ستگیركرا و تۆمه‌تباركرا به گه‌وره‌كردنی منداڵه‌كانی له‌ژێر كاریگه‌ریی بیروباوه‌ڕه‌كانی گروپه‌كه‌دا.\nبه‌گوێره‌ی داواكارانی گشتی، ئومه‌یمه أ هاوسه‌رگیریی له‌گه‌ڵ ڕاپه‌ر دێنیس كوسپێرت كردبوو، كه به دێسۆ دۆگ ناسرابوو، دوای ئه‌وه‌ی مێردی یه‌كه‌می له هێرشێكی ئاسمانیدا له شاری كۆبانێی سوریا كوژرا.\nكوسپێرت، كه ساڵی رابردوو له هێرشێكی ئاسمانیدا له سوریا كوژرا، یه‌كێك بوو له چه‌كداره بیانییه ناسراوه‌كانی داعش، كه له چه‌ندین گرته ڤیدیۆی پڕوپاگه‌نده‌یی گروپه‌كه‌دا ده‌ركه‌وتووه و له یه‌كێكیشیاندا پێده‌چێت له‌گه‌ڵ سه‌ری بڕاوی پیاوێكدا بێت.\nئومه‌یمه أ له كانونی دووه‌می 2015 له‌گه‌ڵ سێ منداڵه‌كه‌ی به‌ره‌و سوریا گه‌شتیانكردبوو، بۆئه‌وه‌ی بچنه لای یه‌كه‌مین مێردی و باوكی منداڵه‌كانی، نه‌دار هـ له سوریا.\nداواكارانی گشتی رایانگه‌یاند كه ناوبراو له ژێر سێبه‌ری یاساكانی داعشدا ژیاوه و منداڵه‌كانی له‌ژێر كاریگه‌ریی بیروباوه‌ڕی گروپه‌كه‌دا گه‌وره‌كردوون و هاوكارییه‌كی مانگانه‌ی ماددیشی له گروپه چه‌كداره‌كه وه‌رگرتووه.\nدواتر شووی به كوسپێرت كرد، به‌ڵام له 2016 به‌جێیهێشت و به سێ منداڵه‌كه‌ی و سكی پڕه‌وه گه‌ڕایه‌وه ئه‌ڵمانیا.\nژنێكی داعشی ئه‌ڵمانی تۆمه‌تبارده‌كرێت به لێگه‌ڕان كچێكی 'كۆیله'ی ئێزیدی له تینواندا بمرێت\nداوا له به‌لجیكا ده‌كرێت دایك و منداڵه داعشه‌كان له سوریا بباته‌وه


ڕێبەرێکی تێرۆریستی سەر بە داعش لە هێرشێکی ئاسمانی دەربازی دەبێت\nڕێبەری ڕێکخراوێکی سەر بە دەوڵەتی ئیسلامی لە سۆماڵیا لە هێرشێکی ئاسمانی وڵاتە یەکگرتووەکانی ئەمریکا دەربازی بووە.\nسەرۆکی ناوچەی پونتلاند بە دەنگی ئەمریکای وتووە هێرشەکە کراوەتە سەر ئەشکەوتەکانی شاخە دوورەکانی ناوچەکە.\nعەبدی وەلی موحەمەد عەلی، دەڵێت شێخ عەبدولقادر موئمن ڕێبەری ئەو ڕێکخراوە ئامانجی ئەو هێرشەی ڕۆژی هەینی بووە و دەشڵێت ئەمریکا ئەو ئاژاوەگێڕانە و ڕێبەرەکە گەورەکەشیانی کردۆتە ئامانج و بە شوێنیاندا دەگەڕان و دەشڵێت بەپێی ئەو زانیاریانەی پێی گەیشتوون شێخ عەبدولقادر هێشتا لە ژیاندایە.\nعەبدی وەلی دەڵێت وڵاتە یەکگرتووەکانی ئەمریکا هیچ زانیارییەکی لەگەڵ کاربەدەستانی ناوچەکەیدا ئاشکرانەکردووە بەڵام ئەمریکا پشتی بەو زانیاریانە بەستووە کە لە دەزگا موخابەراتییەکانی ناوچەکەوە بە دەستی هێناون.\nڕۆژی هەینی سەرکردایەتی لەشکریی ئەمریکا- ئافریکا پشتڕاستی کردەوە دوو هێرشی ئاسمانی کردووە دژی تێرۆریستانی دەوڵەتی ئیسلامی لە سۆماڵیا و دەشڵێت هێرشی یەکەمیان لە نیوەشەودا کراوە و دووهەم هێرشیشیان کاژمێر یازدەی سەرلەبەیانی بووە بە کاتی سۆماڵیا.\nسەرکردایەتی لەشکریی ئەمریکا – ئافریکا دەڵێت ژمارەیەک تێرۆریست کوژراون لەو هێرشەی کراوەتە سەر دۆڵی بوقۆ ، ئەمەش یەکەم هێرشی ئەمریکا بووە بۆسەر ئەو توندڕەوانە.


ریکەڤتنەک بۆ رێڤەبەرنا ھۆلا ژن وزارۆبوونی و رێڤەبەرنا بنگەھێ ساخلەمیێ ل شنگال ھاتە ئێمزاکرن | رێڤه‌به‌ریا گـ‌شتی یا ساخله‌میا پارێزگه‌ها دهۆکێ\nد. نزار عێمەت تەیب رێڤەبەرێ گشتیی ساخلەمیێ ل پارێزگەھا دھۆکێ دیارکرکو ھولەکا ژن وزارۆبوونی یا مۆدرین و پێگھاتی ژ ھەموو خزمەتێن ساخلەمیێ دێ نەخۆشخانا سنوونی یا گشتیی ھێتە چێکرن بۆ ھندی باشترین شیوە خزمەتا دایکێن دووگیان و چاڤدیریا وان دەڤەرا شنگال بھێتە کرن ئەڤ ھۆلا زارۆبوونی دێ ھێتە رێڤەبرن ژلایێ ساخلەمیا دھۆکێ و ساخلەمیا مووسل و رێکخراوا waha یا فەرەنسی.\nد. نزار عێمەت ئەوژی دیارکرکو دووڤ وێ رێکەڤتنا ھاتە ئێمزاکرن ل دەڤەرا شنگال ژێ دێ بنگەھەکێ مۆدرین ساخلەمیێ ھێتە دروستکرن وھەموو پێدڤێن ساخلەمیێ دێ بنگەھێ ساخلەمیێ ھەبن بۆ خزمەتکرنا وەلاتیان ل دەڤەرێ و چیایی شنگال کەت کو ھژمارەکا زۆر وەلاتیان یێن چووینە شنگال و پێدڤی خزمەتێن ساخلەمیێ ھەنە ئەم داخوازی ژ ھەموو ریکخراوان دکەین دەست ھاریکاری بۆ دەڤەرا شنگال و ھەموو دەڤەرین دێ کوردستانێ دریچژ بکەن بۆ ئاڤاکرنا نەخۆشخانە وبنگەھێن ساخلەمیێ.\nد. ئەحمەد الدوبردانی رێڤەبەرێ ساخلەمیا مووسل ل پارێزگەھا دھۆکێ دیارکرکو بەغدا چوو ناکەت بۆ ئاڤاکرنا نەخۆشخانا و بنگەھێن ساخلەمیێ ل دەڤەرێن دھێنە رزگارکرن ژ تیرورستێن داعش وەکو شنگال و زومار و شیخان و وانکی و مەخمور وگەلەک کۆمەلگەە و گۆند و ناحێن دێ رزگاری ئەم دەنگی خوە بلند دکەن بۆ ھەموو رێکخراوێن خیرخوازی و نیڤ دەولەتی بۆ پشتەڤانیی کرنا ساخلەمیا مووسل گریبەستا ئاڤاکرنا ھولا زارۆکبوونی ل سنونی دەڤەرا شنگال ھاتە ئیمزاکرن ل حەڤتیا بھێت دێ دەست بکاری ھێتە کرن.\nناڤبری ئەوژی دیارکرکو رێکخراوا waha یا فەرەنسی گەلەک ھەڤکاریا ساخلەمیا موسل دکەت ل ھەموو دەڤەرین رزگاری ڤەدیتن یێن ھاتینە ئەنجامدان بۆ چیکرنا نەخۆشخانا و بنگەھێن تەندروستی لێ عیراق یا قەیرانی دا یا زەحمەت بشیت ل ھەموو دەڤەران خزمەتێن ساخلەمیێ ئەنجام بدەت لەورا ژێ ئەم دگەل ساخلەمیا دھۆکێ پیکڤە کاردکەن پشتەڤانیا حوکمەتا ھەرێما کوردستانێ بۆ ھندی زووترین وەخت خزمەتێن ساخلەمیێ بگەھنە ھەموو دەڤەران ب ھیڤیا بەغدا ڤە نەمین.


پلانی ستراتیژی بۆ بەڕێوەبردنی قەیرانەکان‌و چارەسه‌رکردن – Knwe.org\nسەرەکی » ئابووری » پلانی ستراتیژی بۆ بەڕێوەبردنی قەیرانەکان‌و چارەسه‌رکردن\nپلانی ستراتیژی بۆ بەڕێوەبردنی قەیرانەکان‌و چارەسه‌رکردن\nكۆنفرانسی ئابووری نێوان شاری سلێمانی‌و شاری سنە دەستیپێکرد بەمەبەستی ھەوڵدان بۆ چارەسەرکردنی کێشە ئابوورییەکان‌و کۆتاییپێهێنانیان.\nھەوڵ بۆ چارەسەرکردنیان بدرێت\nبەسپۆنسەری ژووری بازرگانی‌و پیشەسازی سلێمانی‌و لەژێر دروشمی «ئێمە پلان بەستراتیژیانە بۆ روبەڕوبونەوەی قەیرانە ھاوچەرخەکان دادەڕێژین»، دووھەمین کۆنفرانسی نێودەوڵەتی ھاوبەشی پارێزگای سنەو سلێمانی بەڕێوەچوو کە زانکۆی پۆلیتەکنیکی سلێمانی رێکیخستبوو.\nیاسین رەحیم، جێگری سەرۆکی ژووری بازرگانی‌و پیشەسازی سلێمانی کە بەشداری لەپانێڵی تایبەت بەڕەوشی ئابووری کرد، وتی: «ژووری بازرگانی و پیشەسازی لەماوەی رابردوودا یەکەم ژووربوو کە پرۆتۆکۆڵی کاری ھاوبەشی لەگەڵ شاری سنەی کۆماری ئیسلامی ئێران واژۆکردوە لەئێستاشدا لەگەڵ زۆربەی شارەکانی تری ئێراندا پرۆتۆکۆڵی کاری ھاوبەشیان ھەیە».\nوتیشی: «گرنگی ئەم کۆنفرانسە بۆ زیاتر ئاگاداربوونە لەو کێشەو گرفتانەی کە ھەیە لەنێوان ھەردوو پارێزگادا تا بتواندرێت پێکەوە ھەوڵ بۆ چارەسەرکردنیان بدرێت یان ئەو گرفتانەی ھەیە لەڕووی ئابوورییەوە پێکەوە بتوانین چارەسەریان بۆ بدۆزینەوە».\nتا بتوانرێت بەرھەمەکانی زیاد بکات\nئاماژەی بەوەشدا «لەم کۆبوونەوانەدا سود وەردەگرین لەھاتنی کەسانی بەرپرسی پلەباڵای حکومی کە لەکێشەکان ئاگاداربن تا خۆیان لە نزیکەوە ھەوڵ بۆ چارەسەرکردنیان بدەن و بتوانن کاری بازرگانی و پەیوەندییە ئابوورییەکان بەباشی بەڕێوەبچێت».\nئەوەشی روونکردەوە، حکومەتی ئێران دەبێت کار بکات بۆ ئەوەی کارگەکانی خۆی بێنێتە ھەرێمی کوردستان بەتایبەت شاری سلێمانی تا بتوانێت بەرھەمەکانی زیادبکات، وە لەئێستادا بازرگانانی ناوخۆ ھەوڵ بۆ دروستکردنی پەیوەندی زیاتر دەدەن لەگەڵ وڵاتانی ئەوروپا بۆ ھێنانی ئەو بەھەمانەی کە کۆماری ئیسلامی ئێران ھەناردەکردنیانی قەدەغەکردووە».\nكۆنفرانسەکە بە ئامادەبونی هەردوو پارێزگاری ئوستانی کوردستان (سنە)و سلێمانی‌و بەرپرسانی حکومی ھەردوولاو پەرلەمانتاران بەڕێوەچوو.\n588 جار بینراوە


جۆرێك بنێشت ڕێگری ده‌كات له توشبوون به ڤایرۆسی كۆرۆنا\nئه‌نجامه‌كانی توێژینه‌وه‌یه‌كی نوێ كه زاناكانی زانكۆی " په‌نسلڤانیا" بڵاویانكردۆته‌وه تیایدا هاتووه ئه‌و جۆره بنێشته‌ی ئه‌نزیمی گیراوه‌ی ئه‌نجیۆتنسین2 (ACE2) تیادایه توانای ئه‌وه‌ی هه‌یه ڕێگری بكات له توشبوون به ڤایرۆسی كۆرۆنا.\nزاناكان ئه‌م توێژینه‌وه‌یه‌یان له كۆمه‌ڵه‌ی" مۆلیكیۆلار سیراپی" بڵاوكردۆته‌وه و باس له‌وه كراوه ئه‌و بنێشته‌ی به پرۆتینی ڕوه‌كی داپشۆراوه وه‌ك تۆڕێكی ڤایرۆس ڕۆڵ ده‌بینێت .\nهنری دانییل سه‌رۆكی توێژینه‌وه‌كه له كۆلێژی پزیشكی ددان له زانكۆی په‌نسلڤانیا باس له‌وه ده‌كات" ڤایرۆسی كۆرۆنا له‌ناو لیكه ڕژێنه‌كاندا زیاد ده‌كات و له‌كاتی پژمین و كۆكه و قسه‌كردن بڵاوده‌بێته‌وه و ده‌گاته كه‌سانی دیكه، به‌ڵام ئه‌م جۆره بنێشته ڕێگری له گواستنه‌وه‌ی ڤایرۆسه‌كه ده‌كات"\nدانییل ده‌شڵێت" له‌گه‌ڵ ئه‌وه‌ی توێژینه‌وه‌كه له‌قۆناغه‌كانی سه‌ره‌تادایه به‌ڵام ئه‌گه‌ر تاقیكردنه‌وه سه‌ره‌تاییه‌كان سووده‌كه‌ی ته‌واو یه‌كلا بكاته‌وه ئه‌وه هه‌نگاوێكی باش ده‌بێت بۆ ئه‌وه‌ی له‌گه‌ڵ ده‌مامك به یه‌كه‌وه به‌كاربهێندرێت بۆ كه‌مكردنه‌وه‌ی ئه‌گه‌ری گواستنه‌وه‌ی ڤایرۆسی كۆرۆنا له كه‌سی توشبوو بۆ كه‌سانی ته‌ندروست"